NACIONALNI PLAN OPORAVKA I OTPORNOSTI 2021.-2026.

UPUTE ZA PRIJAVITELJE

Ulaganje u učinkovitu upotrebu resursa i potpora prelasku na kružno gospodarstvo

otvoreni postupak u modalitetu privremenog poziva

*Referentni broj:*NPOO.C1.3.R2-I1.03



**Ministarstvo zaštite okoliša i zelene tranzicije**

**Sadržaj**

[1. OPĆE INFORMACIJE 3](#_Toc176951093)

[1.1. Predmet Poziva 3](#_Toc176951094)

[1.2. Svrha poziva 4](#_Toc176951095)

[1.3. Specifične odredbe za projekte ulaganja u postrojenja za recikliranje 5](#_Toc176951096)

[1.4. Pokazatelji 7](#_Toc176951097)

[1.5. Financijska alokacija, iznosi i intenziteti bespovratnih sredstava 8](#_Toc176951098)

[1.6. Zbrajanje potpora 10](#_Toc176951099)

[1.7. Isključenje 11](#_Toc176951100)

[1.8. Dvostruko financiranje 11](#_Toc176951101)

[2. PRAVILA POZIVA 11](#_Toc176951102)

[2.1. Prihvatljivost prijavitelja 11](#_Toc176951103)

[2.2. Prihvatljivost partnera i formiranje partnerstva (ako je primjenjivo) 12](#_Toc176951104)

[2.3. Kriteriji za isključenje prijavitelja 12](#_Toc176951105)

[2.4. Broj projektnih prijedloga 14](#_Toc176951106)

[2.5. Zahtjevi koji se odnose na sposobnost, učinkovito korištenje sredstava i održivost 15](#_Toc176951107)

[2.6. Prihvatljivost projekta 15](#_Toc176951108)

[2.7. Prihvatljive aktivnosti projekta 19](#_Toc176951109)

[2.8. Neprihvatljive aktivnosti projekta 19](#_Toc176951110)

[2.9. Opći zahtjevi koji se odnose na prihvatljivost troškova za provedbu projekta 19](#_Toc176951111)

[2.10. Prihvatljive kategorije troškova 20](#_Toc176951112)

[2.11. Neprihvatljivi troškovi 21](#_Toc176951113)

[2.12. Horizontalna načela 22](#_Toc176951114)

[2.13. Promicanje ravnopravnosti žena i muškaraca i zabrana diskriminacije 22](#_Toc176951115)

[2.14. Pristupačnost za osobe s invaliditetom 22](#_Toc176951116)

[2.15. Održivi razvoj 22](#_Toc176951117)

[3. PROJEKTNI PRIJEDLOG 25](#_Toc176951118)

[3.1. Izgled i sadržaj projektnog prijedloga 25](#_Toc176951119)

[3.2. Podnošenje projektnog prijedloga 27](#_Toc176951120)

[3.3. Rok za predaju projektnog prijedloga 28](#_Toc176951121)

[3.4. Pitanja i odgovori 28](#_Toc176951122)

[3.5. Raspored događanja 28](#_Toc176951123)

[3.6. Objava rezultata Poziva 29](#_Toc176951124)

[4. POSTUPAK DODJELE BESPOVRATNIH SREDSTAVA 29](#_Toc176951125)

[4.1. Pojašnjenja tijekom postupka dodjele 37](#_Toc176951126)

[4.2. Prigovor u postupku dodjele 38](#_Toc176951127)

[4.3. Ugovaranje 39](#_Toc176951128)

[4.4. Povlačenje projektnog prijedloga 39](#_Toc176951129)

[5. RAZDOBLJE PROVEDBE PROJEKTA 39](#_Toc176951130)

[5.1. Nabava 40](#_Toc176951131)

[5.2. Provjere upravljanja projektom 41](#_Toc176951132)

[5.3. Podnošenje zahtjeva za predujam/nadoknadom sredstava 42](#_Toc176951133)

[5.4. Povrat sredstava 42](#_Toc176951134)

[5.5. Informiranje i vidljivost 43](#_Toc176951135)

[5.6. Zaštita osobnih podataka 43](#_Toc176951136)

[6. OBRASCI I PRILOZI 45](#_Toc176951137)

[7. POPIS KRATICA 46](#_Toc176951138)

# OPĆE INFORMACIJE

Putem ovog Poziva na dostavu projektnih prijedloga za ulaganje u učinkovitu upotrebu resursa i za podupiranje prelaska na kružno gospodarstvo (u daljnjem tekstu: Poziv) definiraju se ciljevi, kriteriji i postupci za dodjelu bespovratnih sredstava namijenjenih provedbi projekata koje se financiraju iz Nacionalnog plana oporavka i otpornosti 2021. – 2026. (u daljnjem tekstu: NPOO).

Ove Upute za prijavitelje (u daljnjem tekstu: Upute) određuju pravila o načinu podnošenja projektnih prijedloga, navode kriterije prihvatljivosti i kriterije odabira projektnih prijedloga, kriterije prihvatljivosti prijavitelja i, ako je primjenjivo, partnera, aktivnosti i izdataka te pravila provedbe postupka dodjele kojim se dodjeljuju bespovratna sredstva u okviru ovog Poziva.

|  |
| --- |
| **Napomena:** U postupku pripremanja projektnog prijedloga, prijavitelji trebaju proučiti cjelokupnu dokumentaciju Poziva, te redovno pratiti eventualna ažuriranja (izmjene i/ili dopune) dokumentacije Poziva, koje se objavljuju na internetskim stranicama *eNPOO i* javnom portalu NPOO-a (<https://fondovieu.gov.hr/>).Propisi koji se odnose na ovaj Poziv su propisi koji su važeći u trenutku njegove objave, te se na Upute i ostalu prateću dokumentaciju, kao i na sve odnose koji proizlaze iz Poziva, primjenjuje pozitivno zakonodavstvo što uključuje zakonske i podzakonske akte RH i EU koji su naknadno stupili na snagu, kao i sve njihove kasnije izmjene i dopune. Dužnost je prijavitelja provjeriti primjenjivo zakonodavstvo u trenutku dostave projektnog prijedloga, jer će se na prijavitelja primijeniti propisi koji su na snazi (važeći) u trenutku podnošenja projektnog prijedloga.Prijavitelji se posebice trebaju upoznati s uvjetima Ugovora o dodjeli bespovratnih sredstava u kojima se razrađuju prava i obveze prijavitelja kao korisnika sredstava te redovito pratiti objavljena pitanja i odgovore. Predložak Ugovora sastavni je dio Poziva. |

Vlada Republike Hrvatske je na sjednici održanoj 8. srpnja 2021. godine donijela Odluku o sustavu upravljanja i praćenju provedbe aktivnosti u okviru Nacionalnog plana oporavka i otpornosti 2021. - 2026. (NN 78/21). U skladu s navedenom Odlukom, nadležno tijelo za dodjelu bespovratnih sredstava za provedbu ulaganja je Tijelo državne uprave nadležno za komponentu/podkomponentu NPOO (NT), a u smislu provedbe ovog Poziva nadležno tijelo za podkomponentu C1.3. Unaprjeđenje vodnog gospodarstva i gospodarenja otpadom, reformsku mjeru C1.3. R2 - Provedba projekata za održivo gospodarenje otpadom je Ministarstvo zaštite okoliša i zelene tranzicije (MZOZT) temeljem članka 15. Zakona o izmjenama i dopunama Zakona o ustrojstvu i djelokrugu tijela državne uprave („Narodne novine“, broj 57/24.) kojim je Ministarstvo zaštite okoliša i zelene tranzicije (u daljnjem tekstu: Ministarstvo) preuzelo poslove iz djelokruga Ministarstva gospodarstva i održivog razvoja koji se odnose na zaštitu okoliša, zaštitu prirode i vodno gospodarstvo te provedbu povezanih aktivnosti. Provedbeno tijelo (PT) je Fond za zaštitu okoliša i energetsku učinkovitost (FZOEU).

## **Predmet** Poziva

Ovaj Poziv pokrenut je u okviru komponente NPOO-a C1 Gospodarstvo, podkomponente C.1.3. Unaprjeđenje vodnog gospodarstva i gospodarenja otpadom, reformske mjere C1.3. R2 - Provedba projekata za održivo gospodarenje otpadom i investicije C1.3. R2-I1 - Program smanjenja odlaganja otpada.

Predmet Poziva je povećati kapacitete RH za recikliranje građevnog otpada, biootpada te otpadne plastike i tako doprinijeti unaprjeđenju sustava gospodarenja otpadom, povećanju učinkovitosti upotrebe resursa te poticanju prelaska na kružno gospodarstvo u području gospodarenja otpadom smanjenju količine otpada koji se odlaže na odlagalištima te recikliranju.

Predmet Poziva u skladu je s Mjerom 1. Unaprjeđenje sustava za odvojeno sakupljanje komunalnog otpada i infrastrukture (kapaciteta i tehnologije) za recikliranje i druge postupke oporabe komunalnog otpada, aktivnosti 1.4. Izgradnja i opremanje novih postrojenja i/ili povećanja kapaciteta i tehnološko unaprjeđenje postojećih postrojenja za recikliranje i aktivnosti 1.5. Izgradnja i opremanje postrojenja za biološku obradu odvojeno prikupljenog biootpada Plana gospodarenja otpadom RH za razdoblje 2023.-2028. (PGO RH 2023.-2028. NN 84/23).

## **Svrha** poziva

Svrha (cilj) Pozivaje podržati ulaganja u recikliranje građevnog otpada, biootpada te otpadne plastike, odnosno dodjelom potpora sukladno Programu dodjele državnih potpora za ulaganje u učinkovitu upotrebu resursa i za podupiranje prelaska na kružno gospodarstvo (u daljnjem tekstu: Program državnih potpora, koji je Prilog 4 dokumentacije ovog Poziva) te dodatno potaknuti aktivnosti koje će doprinijeti provedbi PGO RH 2023.-2028., posebice u dijelu koji se odnosi na provedbu ciljeva iz PGO RH.

Vezano za PGO RH 2023.-2028., kroz ovaj Poziv dodatno će se potaknuti sljedeće aktivnosti:

* aktivnosti usmjerene postizanju Cilja 1. – Komunalni otpad, „Oporabiti recikliranjem i pripremom za ponovnu uporabu i popravkom najmanje 60% mase komunalnog otpada do 2030. godine“ i „Unaprijediti sustav za skupljanje i oporabu biootpada kako bi se odvojeno sakupilo i recikliralo 36% biootpada iz komunalnog otpada“;
* aktivnosti usmjerene postizanju Cilja 2. – Otpadna ambalaža, „Odvojeno sakupiti i oporabiti, materijalno ili energetski, najmanje 60% ukupne mase otpadne ambalaže proizvedene na području RH“, „Reciklirati 55%–80 % ukupne mase otpadne ambalaže namijenjene materijalnoj oporabi“ i „Reciklirati najmanje 65% mase ukupne otpadne ambalaže, do 31. prosinca 2025.“;
* aktivnosti usmjerene postizanju Cilja 4. – Građevni otpad „Oporabiti recikliranjem, pripremom za ponovnu uporabu i drugim postupcima materijalne oporabe, uključujući postupak nasipavanja, kod kojih se otpad koristi kao zamjena za druge materijale, najmanje 70 % mase neopasnog građevnog otpada, osim materijala iz prirode određenog ključnim brojem otpada 17 05 04 – zemlja i kamenje koji nisu navedeni pod 17 05 03“.

U okviru ovog Poziva bespovratna sredstava će se dodijeliti u obliku državne potpore za ulaganje u učinkovitu upotrebu resursa i za podupiranje prelaska na kružno gospodarstvo kako je propisano u Programu državnih potpora.

Materijalna imovina koja je nabavljena sredstvima državne potpore po ovom Pozivu mora se koristiti za recikliranja/obnavljanja otpadnih organskih tvari koje se ne koriste kao otapala (uključujući kompostiranje i druge procese biološke pretvorbe) - oznake R3, recikliranje/obnavljanje otpadnih metala i spojeva metala - oznake R4 i recikliranje/obnavljanje drugih otpadnih anorganskih materijala propisanima u Dodatku II Zakona o gospodarenju otpadom (NN 84/21, 142/23, dalje ZGO) - oznake R5.

Potpore za postupke oporabe otpada koji nisu recikliranje već se odnose na postupak energetske oporabe (postupak oporabe oznake R1 propisan u Dodatku II ZGO-a) ne mogu se dodijeliti temeljem ovog Poziva i Programa državnim potpora koji čine sastavni dio ovog Poziva.

U okviru ovog Poziva potpora će se dodijeliti za ulaganje u gore navedenu materijalnu imovinu u kojima će se tijekom 5 (pet) godina od završnog plaćanja Korisniku1 po Ugovoru o dodjeli bespovratnih sredstava (u daljnjem tekstu: Ugovor) provoditi aktivnost recikliranja:

* neopasnog građevnog otpada2,
* odvojeno sakupljenog biootpada3,
* neopasne otpadne plastike4

Sukladno čl. 4 ZGO-a, recikliranje je svaki postupak oporabe, uključujući ponovnu preradu organskog materijala, kojim se otpadni materijali prerađuju u proizvode, materijale ili tvari za izvornu ili drugu svrhu osim uporabe otpada u energetske svrhe, odnosno prerade u materijal koji se koristi kao gorivo ili materijal za nasipavanje.

*1 U ovom kontekstu izraz Korisnik se odnosi na uspješnog prijavitelja, s kojim će se potpisati Ugovor o dodjeli bespovratnih sredstava, a koji će biti izravno odgovoran za početak, upravljanje, provedbu i rezultate projekta.*

*2 Sukladno čl. 4 ZGO-u, građevni otpad je otpad koji nastao aktivnostima građenja i rušenja.*

*3 Sukladno čl. 4 ZGO-u, biootpad je biološki razgradiv otpad iz vrtova i parkova, hrana i kuhinjski otpad iz kućanstava, restorana, ugostiteljskih i maloprodajnih objekata i slični otpad iz prehrambene industrije.*

*4 Neopasna otpadna plastika odnosi se na odvojeno sakupljenu plastiku iz komunalnog otpada (ref. čl. 4 ZGO-a) i ambalažni otpad (ref. čl. 4 ZGO-a) od polimera, koji nije u sustavu povratne naknade FZOEU-a.*

## Specifične **odredbe za projekte ulaganja u postrojenja za recikliranje**

Uredbom (EU) 2021/241 Europskog parlamenta i Vijeća od 12. veljače 2021. o uspostavi Mehanizma za oporavak i otpornost za dimenziju i mjeru 045.a „Promicanje upotrebe recikliranih materijala kao sirovina“ je navedeno da je cilj mjere da se obradi najmanje 50 % mase obrađenog odvojeno prikupljenog neopasnog otpada u sekundarne sirovine.

U okviru ovog Poziva bespovratna sredstava dodjeljuju se za ulaganja u recikliranje otpada koji je proizveo korisnik (primjenjivo samo za biootpad i građevni otpad) ili ulaganja u recikliranje otpada koji su proizvele treće strane (primjenjivo za biootpad, građevni otpad i otpadnu plastiku) i koji bi inače bio neiskorišten, zbrinut ili obrađen na temelju postupka obrade koji se nalazi na nižoj razini u redoslijedu prioriteta hijerarhije otpada iz članka 4. točke 1. Direktive 2008/98/EZ ili bi bio manje resursno učinkovit ili bi doveo do manje kvalitete recikliranja.

Građevni otpad mora se reciklirati kako je definirano u **Pravilniku o građevnom otpadu i otpadu koji sadrži azbest** (NN 69/16) a moraju se provesti postupci recikliranja otpada koji su propisani Dodatkom II ZGO-a - R3 5, R4 6, R5 7. Ostali otpad treba se obrađivati sukladno Pravilniku o gospodarenju otpadom (NN 106/22) te Pravilnikom o ambalaži i otpadnoj ambalaži, plastičnim proizvodima za jednokratnu uporabu i ribolovnom alatu koji sadržava plastiku (NN 137/23).

U projektnom prijedlogu Prijavitelj dokazuje da će reciklirati građevni otpad, biootpad i otpadnu plastiku te provoditi dozvoljene postupke recikliranja dostavom ovjerenog Obrasca 2. Izjava prijavitelja. te dostavom izrađene Analize tržišta i dostupnosti otpada.

Analizom tržišta i dostupnosti otpada dokazuje se usklađenost projektnog prijedloga s primjenjivim kriterijima prihvatljivosti projekta te s kriterijima odabira (iz Faze 1 postupka odabira) za onu vrstu otpada na kojoj se temelji projektni prijedlog.

|  |
| --- |
| ***Napomena:*** *Za potrebe ovog Poziva, kada se koristi izričaj „količine otpada koje bi u suprotnom bile odbačene ili obrađene na način koji je manje prihvatljiv za okoliš“ misli se na one količine građevnog otpada, biootpada te otpadne plastike koje se ne obrađuju i ne recikliraju.* |

U navedenoj Analizi tržišta i dostupnosti otpada potrebno je navesti sljedeće informacije:

1. Indikativni popis subjekata od kojih se planira preuzimanje otpada za recikliranje i predviđene količine otpada. Navedeni subjekti mogu biti proizvođači otpada8i/ili drugi posjednici9 otpada), i/ili predviđene količine vlastitog otpada za recikliranje;
2. Protučinjenični scenarij koji sadržava usporedbu između troškova predloženog ulaganja i troškova obrade otpada na temelju postupka obrade koji se nalazi niže u redoslijedu prioriteta hijerarhije otpada ili obrade otpada, drugih proizvoda, materijala ili tvari na manje resursno učinkovit način – *odnosi se samo na projektne prijedloge za dodatne troškove ulaganja, a ne na projektne prijedloge za ugradnju dodatnih komponenti*
3. Metodologiju procjene predviđenih količina **(u t/god)** otpada koji će se reciklirati u postrojenju za oporbu/recikliranje. Prilikom procjene predviđenih količina otpada Prijavitelj:
4. treba uzeti u obzir količine otpada koje bi u suprotnom bile odbačene ili obrađene na način koji je manje prihvatljiv za okoliš. Prijavitelj navodi izvor podataka o količinama otpada za svoj projektni prijedlog, područje obuhvata slično te se navedeni podaci mogu provjeriti i usporediti s izvorom podataka. Izvor podataka je posljednje dostupno izvješće MZOZT/Zavoda za zaštitu okoliša. Prijavitelj nije uzeo u obzir količine otpada koje se već recikliraju na području obuhvata projekta.
5. treba uzeti u obzir isključivo količine otpada koje su dostupne na području obuhvata projekta, a unutar granica RH.
6. mora navesti projektirani kapacitet postrojenja za recikliranje otpada (izražen u t/god) koji treba biti usklađen s količinama otpada predviđenim za recikliranje. Prijavitelj također mora iskazati postojeće vlastite kapacitete za recikliranje, ukoliko postoje.
7. opis cjelovitog procesa recikliranja otpada, opis ulaza vrsta i količina otpada, te rezultata recikliranja otpada (pri tom treba voditi računa da minimalna količina sekundarnih sirovina proizvedenih kao rezultat recikliranja otpada mora iznositi 50 % mase ulaznog otpada u proces recikliranja).
8. Prijavitelj mora iskazati planirane ulazne količine recikliranog otpada u postotku: ulazna količina recikliranog otpada / projektirani kapacitet postrojenja za recikliranje.

Podaci o količinama otpada i kapacitetu opreme u Analizi tržišta i dostupnosti otpada moraju biti u usklađeni s Obrascem 1. Prijavnim obrascem, koji kao Opis i proračun projekta postaje sastavni dio Ugovora o dodjeli bespovratnih sredstava. Također, moraju biti korišteni podaci iz posljednjeg dostupnog Izvješća o komunalnom otpadu i izvješća o građevnom otpadu Zavoda za zaštitu okoliša i prirode MZOZT-a

Usklađenost Analize tržišta i dostupnosti otpada s prethodno navedenim zahtjevima (popis subjekata od kojih se očekuje dostava predviđenih količina otpada, metodologija procjene predviđenih količina, korištenje informacija iz obveznih izvora podataka) je predmet provjere kriterija prihvatljivosti projekta i kriterija odabira (Faza 1 postupka odabira).

Prilikom prijave, Prijavitelj je dužan dostaviti važeći akt za obavljanje djelatnosti gospodarenja otpadom10 (što uključuje recikliranje građevnog otpada, biootpada i otpadne plastike), a ukoliko ga ne posjeduje, kroz Obrazac 2. Izjava prijavitelja dužan je prilikom prijave obvezati se da će do kraja provedbe projekta ishoditi akt za obavljanje djelatnosti gospodarenja otpadom ili njegove izmjene (ukoliko su potrebne), te isto dostaviti najkasnije prilikom podnošenja završnog Zahtjeva za nadoknadom sredstava.

*5 Recikliranje/obnavljanje otpadnih organskih tvari koje se ne koriste kao otapala (uključujući kompostiranje i druge procese biološke pretvorbe) (ovo obuhvaća plinofikaciju i pirolizu u kojima se sastojci upotrebljavaju kao kemikalije).*

*6 Recikliranje/obnavljanje otpadnih metala i spojeva metala.*

*7 Recikliranje/obnavljanje drugih otpadnih anorganskih materijala (* *(ovaj postupak obuhvaća pripremu za ponovnu uporabu, recikliranje anorganskih građevinskih materijala, oporabu anorganskih materijala u obliku nasipavanja i čišćenje tla koje rezultira oporabom otpada)*

*8U skladu s člankom 4. stavkom 1. točkom 65. ZOGO-a, Proizvođač otpada je svaka osoba čijom aktivnošću nastaje otpad i/ili koja prethodnom obradom, miješanjem ili drugim postupkom mijenja sastav ili svojstva otpada.*

*9U skladu s člankom 4. stavkom 1. točkom 59. ZOGO, posjednik otpada je proizvođač otpada ili pravna i fizička osoba koja je u posjedu otpada. Članak 27. ZOGO definira preuzimanje otpada u posjed.*

## **Pokazatelji**

Za potrebe praćenja postignuća, Prijavitelj je obvezan na razini projektnog prijedloga, u Prijavnom obrascu i ostaloj za to predviđenoj dokumentaciji, navesti konkretne vrijednosti pokazatelja Poziva, koje će ostvariti svojim projektom.

Za potrebe praćenja postignuća projekta, Prijavitelj je obvezan na razini projektnog prijedloga navesti konkretne vrijednosti ***pokazatelja,*** koje će ostvariti provedbom projekta.

**Tablica 1. Pokazatelji**

|  |  |  |
| --- | --- | --- |
| **Pokazatelj** | **Jedinica mjere** | **Opis i izvor provjere** |
| ***Pokazatelj poziva****Dodatni kapacitet recikliranja otpada* | *tona / godišnje* | *Pokazatelj prikazuje dodatni kapacitet za recikliranje otpada uključen u sustav gospodarenja otpadom RH, a koji je rezultat podržanih aktivnosti.****Pojašnjenje:*** *Ulaganja u dodatne kapacitete objekata za recikliranje otpada sukladno Prilogu II. „Postupci oporabe“ Okvirne direktive o otpadu 2008/98/EC11 12.**Izvori provjere su Završno izvješće o provedbi projekta i akt za obavljanje djelatnosti gospodarenja otpadom.* *Učestalost izvještavanja je na određeni rok (po završetku provedbe projekta, jednokratno, putem Završnog izvješća).**Prilikom ispunjavanja Prijavnog obrasca, Prijavitelj za polazišnu vrijednost treba navesti 0, a ne trenutni kapacitet recikliranja (ako postoji), a ciljna vrijednost treba biti kapacitet recikliranja koji će ostvariti kroz svoj projekt.* |
| ***Pokazatelj Poziva*** *Smanjena količina otpada odloženog na odlagališta* | *tona / godišnje* | *Pokazatelj mjeri projekcije smanjenja količina građevnog otpada/biootpada/plastike odloženih na odlagališta.**Prijavitelj je u projektnom prijedlogu obvezan iskazati projekcije smanjenja količina građevnog otpada/biootpada/plastike koji se odlaže na odlagališta, a koje se odnose na prvu godinu nakon ishođenja akta za obavljanje djelatnosti gospodarenja otpadom.* *Izvor provjere je Izvješće nakon provedbe projekta. Učestalost izvještavanja je na određeni rok (po završetku provedbe projekta, jednokratno, putem Izvješća nakon provedbe projekta).* *Prilikom ispunjavanja Prijavnog obrasca, Prijavitelj za polazišnu vrijednost treba navesti 0, a ciljna vrijednost treba biti količina otpada koja će se smanjiti zahvaljujući postrojenju koje se sufinancira kroz ovaj projekt.* |
| ***Pokazatelj Poziva****Nabavljena oprema za obradu biootpada/građevnog otpada/otpadne plastike* | *broj* | *Pokazatelj mjeri broj projekata (ugovora) obrade biootpada/građevnog otpada/otpadne plastike.**Izvori provjere su Završno izvješće o provedbi projekta (obavezno) i Zapisnik o primopredaji ili sl.**Učestalost izvještavanja je na određeni rok (po završetku provedbe projekta, jednokratno, putem Završnog izvješća).* |

*10Pravo gospodarenja otpadom stječe se aktom kojim se dozvoljava obavljanje djelatnosti gospodarenja otpadom (Dozvola za gospodarenje otpadom ili Rješenje o upisu u Očevidnik sakupljača i oporabitelja).*

*11 Direktiva 2008/98/EZ Europskog parlamenta i Vijeća od 19. studenoga 2008. o otpadu i stavljanju izvan snage određenih direktiva Tekst značajan za EGP.*

12 *Direktiva 2018/851 Europskog Parlamenta i Vijeća od 30. svibnja 2018. o izmjeni Direktive 2008/98/EZ o otpadu.*

## **Financijska** alokacija, iznosi i intenziteti bespovratnih sredstava

Bespovratna sredstva dodjeljuju se putem otvorenog postupka dodjele, do iskorištenja alokacije Poziva koja iznosi **58.000.000,00 EUR**, od čega je predviđeno:

* **20.000.000,00 EUR** za ulaganja u recikliranja biootpada,
* **20.000.000,00 EUR** za ulaganju u recikliranje građevnog otpada,
* **18.000.000,00 EUR** ulaganja u recikliranje otpadne plastike.

MZOZT zadržava pravo ne dodijeliti sva raspoloživa sredstva u okviru ovog Poziva.

Najniži iznos bespovratnih sredstava koji se može dodijeliti pojedinom projektu iznosi **70.000,00 EUR**, a najviši iznos bespovratnih sredstava koji se može dodijeliti pojedinom projektu iznosi:

* **1.800.000,00 EUR** za ulaganja u recikliranje biootpada,
* **1.000.000,00 EUR** za ulaganja u recikliranje građevinskog otpada,
* **800.000,00 EUR** ulaganja u recikliranje otpadne plastike,

uz poštivanje intenziteta potpore propisanih člankom 47. Uredbe Komisije (EU) br. 651/2014.

Prijavitelj se obvezuje iz vlastitih sredstva ili osiguravanjem financiranja na drugi način (sredstvima koja ne predstavljaju sredstva iz bilo kojeg javnog izvora, uključujući sredstva Unije) osigurati:

1. sredstva za financiranje razlike između iznosa ukupnih prihvatljivih troškova projekta te iznosa bespovratnih sredstava;
2. sredstva za financiranje ukupnih neprihvatljivih troškova projektnog prijedloga.

Prijavitelj može osigurati financiranje troškova/izdataka iz točke a) i b) sredstvima iz javnih izvora i sredstvima EU ukoliko je to u skladu s odredbama Programa dodjele državnih potpora iz Priloga 4, prvenstveno s člankom 12. koji propisuje zbrajanje (kumulaciju) potpora i ni u kom slučaju ne smije predstavljati dvostruko financiranje.

Ovaj zahtjev se potvrđuje potpisom Obrasca 5. Izjava prijavitelja o osiguranju vlastitog udjela sufinanciranja, koju je Prijavitelj dužan dostaviti u sklopu projektnog prijedloga.

Maksimalni intenzitet sufinanciranja prihvatljivih troškova projekta iz NPOO-a ovisi o veličini poduzeća Prijavitelja, izračunava se u skladu s Programom dodjele državnih potpora i iznosi kako slijedi:

***Tablica 2 - Maksimalni intenziteti potpore za sva područja RH osim Grada Zagreba***

|  |
| --- |
| ***Maksimalni intenzitet potpore iz NPOO-a prema veličini poduzeća*** |
| ***Kategorija ulaganja*** | ***Mikro i malo poduzeće*** | ***Srednje poduzeće*** | ***Veliko poduzeće*** | ***Program i*** ***vrsta potpore*** |
| Postrojenje za recikliranje građevnog otpada, biootpada i otpadne plastike  | 75 % prihvatljivih troškova | 65 % prihvatljivih troškova | 55 % prihvatljivih troškova | Program dodjele državnih potpora za ulaganje u učinkovitu upotrebu resursa i za podupiranje prelaska na kružno gospodarstvo |

***Tablica 3 - Maksimalni intenziteti potpore za područje Grada Zagreba***

|  |
| --- |
| ***Maksimalni intenzitet potpore iz NPOO-a prema veličini poduzeća13*** |
| ***Kategorija ulaganja*** | ***Mikro i malo poduzeće*** | ***Srednje poduzeće*** | ***Veliko poduzeće*** | ***Program i*** ***vrsta potpore*** |
| Postrojenje za recikliranje građevnog otpada, biootpada i otpadne plastike  |  65 % prihvatljivih troškova | 55 % prihvatljivih troškova | 45 % prihvatljivih troškova | Program dodjele državnih potpora za ulaganje u učinkovitu upotrebu resursa i za podupiranje prelaska na kružno gospodarstvo |

Sukladno čl. 9 Programa dodjele državnih potpora iz Priloga 4, sljedeći troškovi prihvatljivi su za sufinanciranje u okviru ovog Poziva:

* + dodatni troškovi ulaganja utvrđeni usporedbom ukupnih troškova ulaganja projekta s troškovima projekta ili aktivnosti koji su manje pogodni za okoliš, a koji odgovaraju protučinjeničnom scenariju14 koji se sastoji od obrade otpada na temelju postupka obrade koji se nalazi niže u redoslijedu prioriteta hijerarhije otpada iz članka 4. točke 1. Direktive 2008/98/EZ ili obrade otpada, drugih proizvoda, materijala ili tvari na manje resursno učinkovit način; ili
	+ ukupni troškovi ulaganja, ako se ulaganje sastoji od ugradnje dodatne komponente u već postojeći objekt za koji ne postoji ekvivalent koji je manje pogodan za okoliš ili ako podnositelj zahtjeva za potporu može dokazati da bez potpore ne bi bilo ulaganja.

Potpore se ne dodjeljuju za ulaganja koja se provode radi usklađivanja s normama Unije koje su donesene i koje su na snazi, odnosno potpore se dodjeljuju za ulaganja koja se poduzimaju radi usklađivanja s normama Unije koje su donesene, ali još nisu na snazi pod uvjetom da se ulaganje provede i dovrši najmanje 18 mjeseci prije nego što norme stupe na snagu.

*13Mikro, malo, srednje ili veliko poduzeće sukladno Prilogu I. Uredbe Komisije (EU) 651/2014 o ocjenjivanju određenih kategorija potpora spojivima s unutarnjim tržištem u primjeni članaka 107. i 108. Ugovora.*

14*Kod dodatnih troškova ulaganja, protučinjenični scenarij mora biti dio Analize tržišta i dostupnosti otpada (ref. poglavlje 1.3.).*

## **Zbrajanje** potpora

Bespovratna sredstva koja se dodjeljuju u sklopu ovoga Poziva isključivo će se dodjeljivati u skladu s Programom dodjele državnih potpora.

Pri određivanju poštuju li se pragovi prijave od 30 milijuna EUR po poduzetniku po projektu ulaganja i maksimalni intenziteti potpore iz Programa dodjele državnih potpora, u obzir se uzima ukupni iznos državnih potpora za djelatnost, projekt ili poduzetnika kojima je dodijeljena potpora.

Potpora čije je troškove moguće utvrditi, a koja se izuzima na temelju Uredbe Komisije (EU) 651/2014 može se zbrajati:

1. s bilo kojom drugom državnom potporom, pod uvjetom da se dotične mjere odnose na različite prihvatljive troškove koje je moguće utvrditi;
2. s bilo kojom drugom državnom potporom koja se odnosi na iste prihvatljive troškove, bilo da se oni djelomično ili potpuno preklapaju, isključivo ako se tim zbrajanjem ne premašuje najviši intenzitet potpore ili iznos potpore koji je primjenjiv na tu potporu na temelju Uredbe Komisije (EU) EU 651/2014. Državne potpore koje se izuzimaju na temelju spomenute Uredbe ne zbrajaju se s potporama *de minimis* u odnosu na iste prihvatljive troškove ako bi njihovo zbrajanje dovelo toga da određeni intenzitet potpore premaši maksimalni intenzitet potpore utvrđene Programom dodjele državne potpore.

|  |
| --- |
| ***Napomena:*** *Ovim Pozivom se dodjeljuju bespovratna sredstva koja su državna potpora dodijeljena udovoljavajući zahtjevima i odredbama Uredbe komisije br. 651/2014, a navedena uredba se primjenjuje isključivo na potpore koje imaju učinak poticaja. Smatra se da potpora ima učinak poticaja ako je Prijavitelj/Korisnik podnio pisani zahtjev za potporu na ovaj Poziv prije početka rada na projektu ili djelatnosti (Uredba*  *Komisije (EU)* *651/2014, čl. 6. stavak 2.). Sukladno čl. 6. Uredbe*  *Komisije (EU)* *651/2014, koji se odnosi na učinak poticaja, radovi koje se prijavljuju prema Programu dodjele državnih potpora* ***ne smiju započeti prije prijave******projektnog prijedloga*** *na Poziv. Početak radova se u skladu s člankom 2. točkom 23. Uredbe smatra početak građevinskih radova povezanih s ulaganjem ili prva zakonski obvezujuća obveza za naručivanje opreme ili bilo koja druga obveza koja ulaganje čini neopozivim. Kupnja zemljišta i pripremni radovi, primjerice ishođenje dozvola i provođenje studija izvedivosti,* ***ne smatraju se početkom radova****. U slučaju preuzimanja „početak radova“ znači trenutak stjecanja imovine koja je izravno povezana sa stečenom poslovnom jedinicom.* *Aktiviranje radova po građevinskoj dozvoli ne smatra se nužno početkom građevinskih radova povezanih s ulaganjem ukoliko se radi o manjim radovima koji nisu nužno povezani niti izravno uvjetuju početak radova povezanih s ulaganjem. U tom slučaju, oni se smatraju kao pripremni radovi, a ne kao „početak radova“ pod uvjetom da je ispunjen uvjet nepostojanja obveze koja ulaganje čini neopozivim.*  |

Prilikom podnošenja projektnog prijedloga bit će potrebno popuniti i dostaviti informacije o korištenim državnim potporama za Prijavitelja i svako povezano poduzeće kao i potrebne informacije radi određivanju veličine poduzetnika u sklopu Obrasca 4. Izjava o korištenim državnim potporama, Obrasca 3. Skupna izjava prijavitelja i Obrasca 2. Izjava prijavitelja.

Određivanje veličine poduzetnika i informacije koje se koriste u tu svrhu propisane su Uredbom Komisije (EU) 651/2014, *PRILOG I.* Definicije MSP-ova, a kao dodatna pomoć može poslužiti Vodič za korisnike o definiciji malih i srednjih poduzeća (2020) objavljenim na stranicama Ureda za publikacije EU.

Velikim poduzećima se smatraju poduzeća koja ne ispunjavaju kriterije utvrđene Uredbom Komisije (EU) 651/2014, *PRILOG I.* Definicije MSP-ova.

## **Isključenje**

Prilikom utvrđivanja poštuju li se odredbe o zbrajanju potpora, uzimat će se u obzir svi iznosi potpora koje su određenom poduzetniku, projektu ili aktivnosti dodijeljene iz državnih/javnih izvora neovisno o tome radi li se o sredstvima iz Programa dodjele državnih potpora (Prilog 4 ovog Poziva) ili drugih davatelja potpora na razini državne uprave ili sredstvima dodijeljenima od strane jedinica lokalne i područne (regionalne) samouprave.

## **Dvostruko** financiranje

Načelo zabrane dvostrukog financiranja podrazumijeva da se treba izbjegavati dvostruko financiranje istih troškova iz Mehanizma za oporavak i otpornost i drugih programa Unije te javnih izvora.

Prijavitelji ne smiju tražiti/primiti sredstva iz drugih javnih izvora za troškove koji će im biti nadoknađeni u okviru prijavljenog i za financiranje odabranog projekta. Načelo zabrane dvostrukog financiranja podrazumijeva da se treba izbjegavati dvostruko financiranje istih troškova iz Mehanizma za oporavak i otpornost i drugih programa Unije te javnih izvora.

# PRAVILA POZIVA

## Prihvatljivost prijavitelja

Prijavitelj u sklopu ovog Poziva može biti pravna ili fizička osoba koja je malo, srednje ili veliko poduzeće koje je, na dan podnošenja projektnog prijedloga, registrirano najmanje godinu dana u sudskom ili drugom odgovarajućem registru države sjedišta Prijavitelja. U svrhu određivanja veličine poduzeća (malo, srednje ili veliko poduzeće sukladno Prilogu 1 Uredbe Komisije (EU) 651/2014) Prijavitelj je dužan pružiti jasne informacije o vlastitoj gospodarskoj slici odnosno o partnerskim i/ili povezanim poduzećima ili pokazati da je Prijavitelj neovisno poduzeće. Definicije neovisnog poduzeća, partnerskog i povezanog poduzeća dostupne su u Prilogu I Uredbe Komisije (EU) 651/2014. Prijavitelj dostavlja informacije o veličini poduzeća u Obrascu 1. Prijavni obrazac te dokazuje informaciju u Obrascu 4. Skupna izjava prijavitelja, a potvrđuju je u Obrascu 2. Izjava Prijavitelja. Isto tako, Prijavitelj mora dokazati da u trenutku prijave, odnosno podnošenja projektnog prijedloga, nije niti u jednoj situaciji isključenja, koje su definirane u ovim Uputama.

Prijavitelj je odgovoran za podnošenje projektnog prijedloga, upravljanje i provedbu odobrenih aktivnosti projekta i proračuna projekta te koordinaciju zadataka.

Svi Prijavitelji moraju biti u mogućnosti dokazati svoj pravni status. Svaka izmjena pravnog statusa Prijavitelja u roku od 5 (pet) godina od završnog plaćanja Korisniku po Ugovoru mora biti prijavljena MZOZT/NT i FZOEU/PT, na što se Prijavitelj obvezuje potpisom Obrasca 2. Izjava prijavitelja.

Prihvatljivost Prijavitelja će se provjeravati primarno uvidom u Izvod iz sudskog ili obrtnog registra ili drugog odgovarajućeg registra države sjedišta Prijavitelja ili važećim jednakovrijednim dokumentom koji je izdalo nadležno tijelo u državi sjedišta Prijavitelja te uvidom u Obrazac 2. Izjava prijavitelja te u Obrazac 1. Prijavni obrazac. Temeljem ovog poziva, samo jedno povezano poduzeće može dobiti bespovratna sredstva.

U sklopu ovog Poziva, jedinice lokalne i područne (regionalne) samouprave nisu prihvatljivi Prijavitelji.

## Prihvatljivost partnera i formiranje partnerstva (ako je primjenjivo)

Partnerstvo nije dozvoljeno, odnosno Prijavitelj projekt provodi samostalno.

## Kriteriji za isključenje prijavitelja

U okviru ovog Poziva, potpora se **ne može** dodijeliti:

* Prijavitelju koji nije malo, srednje ili veliko poduzeće i koji, na dan podnošenja projektnog prijedloga, nije registrirano najmanje godinu dana u sudskom ili drugom odgovarajućem registru države sjedišta Prijavitelja (uvjet se dokazuje putem Obrasca 2. Izjava prijavitelja te Izvodom iz sudskog ili obrtnog ili drugog odgovarajućeg registra države sjedišta Prijavitelja ili važećim jednakovrijednim dokumentom koji je izdalo nadležno tijelo u državi sjedišta Prijavitelja);
* Prijavitelju od kojeg je, kako je navedeno u članku 1. točki 4.a) Uredbe Komisije (EU) br. 651/2014, temeljem prethodne odluke Komisije kojom se potpora proglašava protuzakonitom i nespojivom s unutarnjim tržištem, zatražen povrat sredstava; dokazuje se Izjavom prijavitelja (Obrazac 2);
* Prijavitelju koji je u teškoćama kako je definirano u članku 2. točki 18. Uredbe Komisije (EU) br. 651/2014;
* Prijavitelju koji je u teškoćama, uz iznimku potpora na temelju programa potpora za nadoknadu štete prouzročene određenim prirodnim katastrofama, programa potpora za novoosnovana poduzeća, programa regionalnih operativnih potpora, programa potpora prema članku 19.b Uredbe Komisije (EU) br. 651/2014, potpora MSP-ovima na temelju članka 56.f Uredbe Komisije (EU) br. 651/2014 i potpora financijskim posrednicima na temelju članka 16., 21., 22. i 39. te odjeljka 16. poglavlja III. Uredbe Komisije (EU) br. 651/2014, ako se poduzetnici u teškoćama ne dovode u povlašteni položaj u odnosu na druge poduzetnike; međutim, odstupajući od toga, ovaj se kriterij za isključenje ne primjenjuje na Prijavitelja koji na dan 31. prosinca 2019. nisu bili u teškoćama, ali su u razdoblju od 1. siječnja 2020. do 31. prosinca 2021. postali poduzetnici u teškoćama; dokazuje se putem Obrasca 2. Izjava Prijavitelja te uvidom u BonPlus;
* u slučaju kada je nad gospodarskim subjektom otvoren stečajni postupak, ako je nesposoban za plaćanje ili prezadužen, ili u postupku likvidacije, ako njegovom imovinom upravlja stečajni upravitelj ili sud, ako je u nagodbi s vjerovnicima, ako je obustavio poslovne aktivnosti ili je u bilo kakvoj istovrsnoj situaciji koja proizlazi iz sličnog postupka prema nacionalnim zakonima i propisima, ili koji se nalazi u postupku koji su, prema propisima države njegova sjedišta ili nastana kojima se regulira pitanje insolvencijskog prava, slični svim prethodno navedenim postupcima; dokazuje se putem Obrasca 2. Izjava Prijavitelja te uvidom u BonPlus;
* Prijavitelju koji nema poslovnu jedinicu ili podružnicu u RH do trenutka dodjele bespovratnih sredstava; uvjet se dokazuje uvidom u Obrazac 2. Izjava Prijavitelja;
* ako je Prijavitelj ili osoba ovlaštena po zakonu za zastupanje prijavitelja (osobe koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta) pravomoćno osuđena za bilo koje od sljedećih kaznenih djela odnosno za odgovarajuća kaznena djela prema propisima države sjedišta ili države čiji je državljanin osoba ovlaštena po zakonu za njihovo zastupanje; dokazuje se Izjavom prijavitelja (Obrazac 2):
* sudjelovanje u zločinačkoj organizaciji, na temelju članka 328. (zločinačko udruženje) i članka 329. (počinjenje kaznenog djela u sastavu zločinačkog udruženja) iz Kaznenog zakona (NN 125/11, 144/12, 56/15, 61/15, 101/17, 118/18, 126/19, 84/21, 114/22, 114/23), članka 327. (udruživanje za počinjenje kaznenih djela) iz Kaznenog zakona (NN 125/11, 144/12, 56/15, 61/15, 101/17, 118/18, 126/19, 84/21, 114/22, 114/23);
* terorizam ili kaznena djela povezana s terorističkim aktivnostima, na temelju članka 97. (terorizam), članka 99. (javno poticanje na terorizam), članka 100. (novačenje za terorizam), članka 101. (obuka za terorizam), članka 101.a (putovanje u svrhu terorizma) i članka 102. (terorističko udruženje) Kaznenog zakona (NN 125/11, 144/12, 56/15, 61/15, 101/17, 118/18, 126/19, 84/21, 114/22, 114/23) i članka 169. (terorizam), članka 169.a (javno poticanje na terorizam) i članka 169.b (novačenje i obuka za terorizam) iz Kaznenog zakona (NN 125/11, 144/12, 56/15, 61/15, 101/17, 118/18, 126/19, 84/21, 114/22, 114/23);
* pranje novca ili financiranje terorizma, na temelju članka 98. (financiranje terorizma) i članka 265. (pranje novca) Kaznenog zakona (NN 125/11, 144/12, 56/15, 61/15, 101/17, 118/18, 126/19, 84/21, 114/22, 114/23 ) i članka 279. (pranje novca) iz Kaznenog zakona (NN 125/11, 144/12, 56/15, 61/15, 101/17, 118/18, 126/19, 84/21, 114/22, 114/23);
* dječji rad ili druge oblike trgovanja ljudima, na temelju članka 106. (trgovanje ljudima) Kaznenog zakona (NN 125/11, 144/12, 56/15, 61/15, 101/17, 118/18, 126/19, 84/21, 114/22, 114/23) i članka 175. (trgovanje ljudima i ropstvo) iz Kaznenog zakona (NN 125/11, 144/12, 56/15, 61/15, 101/17, 118/18, 126/19, 84/21, 114/22, 114/23);
* korupciju, na temelju članka 252. (primanje mita u gospodarskom poslovanju), članka 253. (davanje mita u gospodarskom poslovanju), članka 254. (zlouporaba u postupku javne nabave), članka 291. (zlouporaba položaja i ovlasti), članka 292. (nezakonito pogodovanje), članka 293. (primanje mita), članka 294. (davanje mita), članka 295. (trgovanje utjecajem) i članka 296. (davanje mita za trgovanje utjecajem) Kaznenog zakona (NN 125/11, 144/12, 56/15, 61/15, 101/17, 118/18, 126/19, 84/21, 114/22, 114/23) i članka 294.a (primanje mita u gospodarskom poslovanju), članka 294.b (davanje mita u gospodarskom poslovanju), članka 291.(zlouporaba položaja i ovlasti), članka 338. (zlouporaba obavljanja dužnosti državne vlasti), članka 343. (protuzakonito posredovanje), članka 347. (primanje mita) i članka 348. (davanje mita) iz Kaznenog zakona (NN 125/11, 144/12, 56/15, 61/15, 101/17, 118/18, 126/19, 84/21, 114/22, 114/23);
* prijevaru, na temelju članka 236. (prijevara), članka 247. (prijevara u gospodarskom poslovanju), članka 256. (utaja poreza ili carine) i članka 258. (subvencijska prijevara) Kaznenog zakona (NN 125/11, 144/12, 56/15, 61/15, 101/17, 118/18, 126/19, 84/21, 114/22, 114/23 ) i članka 224. (prijevara), članka 293. (prijevara u gospodarskom poslovanju) i članka 286. (utaja poreza i drugih davanja) iz Kaznenog zakona (NN 125/11, 144/12, 56/15, 61/15, 101/17, 118/18, 126/19, 84/21, 114/22, 114/23);
* Prijavitelju kojem je utvrđeno teško kršenje ugovora zbog neispunjavanja ugovornih obveza, a koji je bio potpisan u sklopu nekog drugog postupka dodjele bespovratnih sredstava i bio je (su)financiran sredstvima EU; dokazuje se Izjavom prijavitelja (Obrazac 2);
* Prijavitelju u slučaju da je Prijavitelj ili osobe ovlaštene po zakonu za zastupanje proglašen krivim zbog teškog profesionalnog propusta; dokazuje se Izjavom prijavitelja (Obrazac 2);
* Prijavitelju koji je znao ili morao znati da je u sukobu interesa u postupku dodjele bespovratnih sredstava; dokazuje se Izjavom prijavitelja (Obrazac 2);
* Prijavitelju koji nije izvršio povrat sredstava prema odluci nadležnog tijela, kako je navedeno u Obrascu izjave prijavitelja o istinitosti podataka, izbjegavanju dvostrukog financiranja i ispunjavanju preduvjeta za sudjelovanje u postupku dodjele; dokazuje se Izjavom prijavitelja (Obrazac 2);
* Prijavitelju koji nije izvršio isplate plaća zaposlenicima, plaćanje doprinosa za financiranje obveznih osiguranja (osobito zdravstveno ili mirovinsko) ili plaćanje poreza u skladu s propisima RH kao države u kojoj je osnovan Prijavitelj i u kojoj će se provoditi Ugovor o dodjeli bespovratnih sredstava i u skladu s propisima države poslovnog nastana Prijavitelja (ako oni nemaju poslovni nastan u RH). U pogledu ove točke, smatra se prihvatljivim da Prijavitelj nije udovoljio spomenutim uvjetima, ako mu, sukladno posebnom propisu, plaćanje tih obveza nije dopušteno ili mu je odobrena odgoda plaćanja; dokazuje se Izjavom prijavitelja (Obrazac 2);
* Prijavitelju koji je dostavio lažne podatke pri dostavi dokumenata; dokazuje se Izjavom prijavitelja (Obrazac 2);
* Prijavitelju koji nema niti jednog zaposlenog na temelju sati rada u mjesecu koji prethodi danu dostave projektnog prijedloga; dokazuje se uvidom u Obrazac 2. Izjava prijavitelja, JOPPD Obrazac);
* Prijavitelju koji je dobio državnu potporu ili *de minimis* potporu za isti prihvatljivi trošak projekta, ukoliko ista nije u skladu s člankom 12. Zbrajanje (kumulacija) potpora iz Programa dodjele državnih potpora; dokazuje se uvidom u Obrazac 2. Izjava prijavitelja, Obrazac 4. Skupna izjava prijavitelja i Obrazac 3. Izjava o korištenim potporama prijavitelja i pojedinačno za svako povezano poduzeće;
* poduzetniku koji se nalazi u postupku povrata državne potpore ili potpore male vrijednosti (*de minimis* potpore); dokazuje se uvidom u Obrazac 2. Izjava prijavitelja
* Prijavitelju koji je u postupku prisilnog povrata sredstava; dokazuje se uvidom u Obrazac 2. Izjava prijavitelja;
* Prijavitelju koji ne udovoljava obvezama u skladu s odobrenom obročnom otplatom duga; dokazuje se uvidom u Obrazac 2. Izjava prijavitelja;
* Prijavitelju koji u provedbi još ima projekt za koji su mu dodijeljena sredstva iz Operativnog programa Konkurentnost i kohezija 2014.-2020., u okviru poziva pod ref. br. KK.06.3.1.17; dokazuje se provjerom je li za projekt odobren Završni ZNS u sustavu eFondovi; dokazuje se uvidom u Obrazac 2. Izjava prijavitelja te uvidom u sustav eFondovi

## Broj projektnih prijedloga

Prijavitelj po Pozivu može podnijeti maksimalno 3 (tri) projektna prijedloga, odnosno po 1 (jedan) projektni prijedlog za jednu vrstu otpada, uz napomenu da se pojedinom korisniku bespovratna sredstva mogu dodijeliti samo jednom za svako djelovanje te se isti troškovi ni u kakvim okolnostima ne smiju dvaput financirati iz proračuna Unije. Navedeno uključuje i ograničenje prema kojem se prema evidenciji povezanih trgovačkih društava potpore mogu dodijeliti samo jednom trgovačkom društvu. Također, trošak koji je financiran iz nacionalnih javnih izvora ne može biti financiran iz proračuna Unije i obrnuto.

S jednim Prijaviteljem može se sklopiti maksimalno 3 (tri) Ugovora o dodjeli bespovratnih sredstava (u daljnjem tekstu: Ugovor).

## Zahtjevi koji se odnose na sposobnost, učinkovito korištenje sredstava i održivost

1. Prijavitelj mora provesti projekt pravovremeno i u skladu sa zahtjevima utvrđenima u Uputama. Prijavitelj mora imati odgovarajuće vlastite kapacitete za provedbu projekta i/ili će osigurati vanjski projektni tim za provedbu projekta, a što Prijavitelj opisuje u Obrascu 1. Prijavni obrazac.
2. Prijavitelj treba osigurati učinkovitu uporabu sredstava u skladu s načelima ekonomičnosti, učinkovitosti i djelotvornosti. Prijavitelj mora imati stabilne i dostatne izvore financiranja što dokazuje potpisom Obrasca 5. Izjava prijavitelja o osiguranju vlastitog udjela sufinanciranja.
3. Prijavitelj mora osigurati održivost projekta i projektnih rezultata. Prijavitelj je obvezan osigurati trajnost Projekta, odnosno tijekom razdoblja od 5 (pet) godina od završnog plaćanja Korisniku po Ugovoru mora osigurati da rezultati projekta ne podliježu sljedećim situacijama:
* prestanku ili premještanju proizvodne aktivnosti izvan regije razine NUTS 2 u kojoj je primila potporu,
* promjeni vlasništva nad opremom čime se trgovačkom društvu ili javnom tijelu daje neopravdana prednost,
* značajnoj promjeni koja utječe na prirodu projekta, ciljeve ili provedbene uvjete i zbog koje bi se doveli u pitanje njegovi prvotni ciljevi.
1. Prijavitelj tijekom razdoblja od 5 godina od završnog plaćanja po Ugovoru mora osigurati:
* održavanje opreme i druge imovine nabavljene tijekom projekta, u skladu s uputama/preporukama proizvođača,
* održivost aktivnosti i rezultata kako bi se osiguralo ostvarenje ciljanih pokazatelja utvrđenih u poglavlju 1 ovog Poziva, i
* da ne dođe do bitne izmjene projektnih rezultata uslijed promjene prirode vlasništva dijela infrastrukture ili prestanka proizvodne aktivnosti.

Nepridržavanje zahtjeva koji se odnose na sposobnost Prijavitelja, učinkovito korištenje sredstava i zahtjeva povezanih s trajnošću, smatrat će se kršenjem Ugovora te je moguće od Prijavitelja/Korisnika zatražiti povrat sredstava.

## Prihvatljivost projekta

|  |
| --- |
| ***Napomena:*** *Kriteriji prihvatljivosti projekta (navedeni niže) provjeravaju se tijekom odgovarajuće faze postupka dodjele.*  |

Kako bi bio prihvatljiv, projektni prijedlog mora udovoljavati svim utvrđenim kriterijima prihvatljivosti, kako slijede:

1. Projekt je u skladu s ciljevima komponente C.1 Gospodarstvo, podkomponente C.1.3. Unaprjeđenje vodnog gospodarstva i gospodarenja otpadom, reforme C1.3. R2 - Provedba projekata za održivo gospodarenje otpadom i investicije C1.3. R1-I1 - Program smanjenja odlaganja otpada, slijedom toga, odgovara predmetu i svrsi ovog Poziva *(zahtjev se provjerava uvidom u dostavljeni projektni prijedlog, primarno Obrazac 1. Prijavni obrazac);*
2. Projekt doprinosi ciljevima PGO RH 2023.-2028. održivog gospodarenja otpadom *(zahtjev se provjerava uvidom u dostavljeni projektni prijedlog, primarno Obrazac 1. Prijavni obrazac te uvidom u Analizu tržišta i dostupnosti otpada);*
3. Projekt je usklađen s odredbama ZGO-a *(zahtjev se provjerava uvidom u dostavljeni projektni prijedlog, primarno Obrazac 1. Prijavni obrazac);*
4. Projekt se provodi na prihvatljivom zemljopisnom području, odnosno u potpunosti na teritoriju RH *(zahtjev se provjerava uvidom u dostavljeni projektni prijedlog, primarno Obrazac 1. Prijavni obrazac);*
5. Projektne aktivnosti su u skladu s prihvatljivim aktivnostima ovog Poziva, odnosno projekt predviđa ulaganje u učinkovitu upotrebu resursa i za podupiranje prelaska na kružno gospodarstvo *(zahtjev se provjerava uvidom u dostavljeni projektni prijedlog, primarno Obrazac 1. Prijavni Obrazac te uvidom u Analizu tržišta i dostupnosti otpada*);
6. Sve projektne aktivnosti vezane su uz obavljanje djelatnosti koje odgovaraju predmetu i svrsi ovog Poziva15 *(zahtjev se provjerava uvidom u dostavljeni Projektni prijedlog, primarno Obrazac 2. Izjava prijavitelja, uvidom u Izvod iz sudskog ili obrtnog registra ili iz drugog odgovarajućeg registra države sjedišta Prijavitelja ili važećim jednakovrijednim dokumentom koji je izdalo nadležno tijelo u državi sjedišta Prijavitelja, te uvidom u Obrazac 1. Prijavni Obrazac);*
7. Projekt ne uključuje aktivnosti koje su bile dio operacije koja je, ili je trebala biti, podložna postupku povrata sredstava nakon prestanka ili premještanja proizvodne aktivnosti izvan regije razine NUTS2 u kojoj je primljena potpora *(zahtjev se provjerava uvidom u dostavljen projektni prijedlog, primarno Obrazac 2. Izjava prijavitelja);*
8. Projekt je u skladu s nacionalnim propisima i propisima EU, uključujući nacionalno i EU zakonodavstvo o zaštiti okoliša, uvažavajući pravila o državnim potporama, druga pravila i zahtjeve primjenjive na predmetnu dodjelu *(zahtjev se provjerava uvidom u dostavljeni projektni prijedlog, primarno Obrazac 1. Prijavni obrazac, Obrazac 2. Izjava prijavitelja, Obrazac 3. Izjava o korištenim potporama, Obrazac 4. Skupna izjava*);
9. Projekt u trenutku podnošenja projektnog prijedloga nije fizički niti financijski završen *(zahtjev se provjerava uvidom u dostavljeni projektni prijedlog, primarno Obrazac 1. Prijavni obrazac te uvidom u Obrazac 2. Izjava Prijavitelja);*
10. Projekt se, na način opisan u projektnom prijedlogu, ne bi mogao provesti bez potpore iz Mehanizma za oporavak i otpornost (Prijavitelj nema osigurana sredstva za provedbu projekta na način, u opsegu i vremenskom okviru kako je opisano u projektnom prijedlogu, odnosno potporom iz Mehanizma za oporavak i otpornost osigurava se dodana vrijednost, bilo u opsegu ili kvaliteti aktivnosti, ili u pogledu vremena potrebnog za ostvarenje cilja/ciljeva projekta *(dokazuje se uvidom u dostavljeni projektni prijedlog, primarno Obrazac 1. Prijavni obrazac i Obrazac 2. Izjava prijavitelja);*
11. Projekt poštuje načelo nekumulativnosti, odnosno ne predstavlja dvostruko financiranje - predloženi prihvatljivi troškovi (izdaci) nisu prethodno (su)financirani bespovratnim sredstvima, niti će isti troškovi (izdaci), neovisno o okolnostima, biti dvaput financirani iz proračuna Unije. Navedeno znači i da trošak (izdatak) prijavljen u zahtjevu za plaćanje iz Mehanizma za oporavak i otpornost i otpornost nije prijavljen za potporu iz drugih programa Unije te javnih izvora. Također, trošak (izdatak) koji je financiran iz nacionalnih javnih izvora ne može biti/nije financiran iz proračuna Unije i obrnuto *(dokazuje se uvidom u dostavljeni projektni prijedlog, primarno Obrazac 2. Izjava prijavitelja);*
12. Projekt je u skladu s horizontalnim politikama EU o ravnopravnosti spolova i nediskriminaciji, tj. projekt mora barem biti neutralan u odnosu na politike u području ravnopravnosti spolova i nediskriminacije i u području pristupačnosti za osobe s invaliditetom *(dokazuje se uvidom u dostavljeni projektni prijedlog, primarno Obrazac 1. Prijavni obrazac);*
13. Projekt je u skladu s načelom DNSH („ne nanosi bitnu štetu“) kako je navedeno u poglavlju 2.15 Održivi razvoj *(dokazuje se uvidom u dostavljeni projektni prijedlog, primarno Obrazac 1. Prijavni obrazac, u Obrazac 6. Obrazac usklađenosti projekta s načelom DNSH „ne nanosi bitnu štetu“, u dostavljenu projektno-tehničku dokumentaciju, u dostavljena mišljenja i rješenja koja proizlaze iz zahtjeva Zakona o zaštiti okoliša (NN 80/13, 153/13, 78/15, 12/18, 118/18), Uredbe o procjeni utjecaja zahvata na okoliš (NN 61/14, 3/17), Zakona o zaštiti prirode (NN 80/13, 15/18, 14/19, 127/19);*
14. Projekt je spreman za provedbu u skladu s planom aktivnosti navedenim u sklopu projektnog prijedloga i zadanim vremenskim okvirima za provedbu projekta definiranim u ovim Uputama *(dokazuje se uvidom u dostavljeni projektni prijedlog, primarno Obrazac 1. Prijavni obrazac i Obrazac 2. Izjava prijavitelja);*
15. Iznos traženih bespovratnih sredstava za projekt u okviru je propisanog najmanjeg i najvećeg dopuštenog iznosa bespovratnih sredstava za financiranje prihvatljivih troškova/izdataka koji se mogu dodijeliti temeljem ovog Poziva *(dokazuje se uvidom u dostavljeni projektni prijedlog, primarno Obrazac 1. Prijavni obrazac);*
16. Tražena bespovratna sredstava za Projekt u skladu su s maksimalnim propisanim intenzitetom potpore (najvišim postotkom) prema veličini poduzeća te usklađena s Programom državnih potpora (iz Priloga 4. ovih Uputa); *dokazuje se uvidom u dostavljeni projektni prijedlog, primarno Obrazac 1. Prijavni obrazac, Obrazac 3. Izjava o korištenim potporama i Obrazac 4. Skupna izjava);*
17. Projekt se provodi u razdoblju od dana podnošenja projektnog prijedloga do inicijalno planirano 31. prosinca 2025.16 *(dokazuje se uvidom u dostavljeni projektni prijedlog, primarno Obrazac 1. Prijavni obrazac);*
18. U trenutku podnošenja projektnog prijedloga nisu započeli radovi na postrojenju za recikliranje otpada. Sukladno Uredbi Komisije (EU) 651/2014, početak radova se smatra početak građevinskih radova povezanih s ulaganjem ili prva zakonski obvezujuća obveza za naručivanje opreme ili bilo koja druga obveza koja ulaganje čini neopozivim, ovisno što nastupi prije. Kupnja zemljišta i pripremni radovi, primjerice ishođenje dozvola i izrada studija izvedivosti, ne smatraju se početkom radova. U slučaju preuzimanja „početak radova“ znači trenutak stjecanja imovine koja je izravno povezana sa stečenom poslovnom jedinicom. (Aktiviranje radova po građevinskoj dozvoli ne smatra se nužno početkom građevinskih radova povezanih s ulaganjem ukoliko se radi o manjim radovima koji nisu nužno povezani niti izravno uvjetuju početak radova povezanih s ulaganjem. U tom slučaju, oni se smatraju pripremnim radovima, a ne početkom radova pod uvjetom da je ispunjen uvjet nepostojanja obveze koja ulaganje čini neopozivim) (*provjerava se uvidom u dostavljeni projektni prijedlog, primarno* *Obrazac 1. Prijavni obrazac i Obrazac 2. Izjava prijavitelja*);
19. Projekt predviđa ulaganje u recikliranje otpada u kojima će se tijekom 5 godina od završnog plaćanja po Ugovoru koristiti otpad koji je proizveden na području RH *(dokazuje se uvidom u dostavljeni projektni prijedlog, primarno* *Obrazac 1. Prijavni obrazac, Obrazac 2. Izjava Prijavitelja te u dostavljenu Analizu tržišta i dostupnosti otpada);*
20. Projektni prijedlog sadrži obvezu Prijavitelja o pokretanju postupka nabave (ugovora za radove i/ili ugovora za nabavu opreme) objavom na odgovarajućim javnim portalima najkasnije u roku od 30 dana od dana dostave Odluke o financiranju te o dostavi vezanog dokaza elektroničkim putem MZOZT/NT (*dokazuje se uvidom u dostavljeni projektni prijedlog, primarno Obrazac 1. Prijavni obrazac i Obrazac 2. Izjava prijavitelja);*
21. Projektni prijedlog sadrži obavezu Prijavitelja da za svoje zaposlenike osigura edukaciju za nabavljenu opremu *(dokazuje se uvidom u Obrazac 2. Izjava prijavitelja);*
22. Projektni prijedlog predviđa ulaganje u recikliranje otpada u kojem će se reciklirati količine otpada koje bi u suprotnom bile odbačene ili obrađene na način koji je manje prihvatljiv za okoliš *(dokazuje se uvidom u projektni prijedlog, primarno Obrazac 1. Prijavni obrazac i Obrazac 2. Izjava prijavitelja);*
23. Projektni prijedlog predviđa ulaganje u opremu za recikliranje otpada čiji je projektirani kapacitet (izražen u t/god) usklađen s količinama otpada koje su predviđene na području obuhvata Projekta (Prijavitelj prilikom planiranja kapaciteta ne smije uzeti u obzir količine otpada koje se, u trenutku predaje projektnog prijedloga, obrađuju tehnološkim procesima i za koje su kapaciteti za recikliranje otpada u izgradnji) (*dokazuje se uvidom u Obrazac 1. Prijavni obrazac, Obrazac 2. Izjava prijavitelja i Analizu tržišta i dostupnosti otpada);*
24. Projektni prijedlog uključuje protučinjenični scenarij u sklopu Analize tržišta i dostupnosti otpada, koji sadržava usporedbu između troškova predloženog ulaganja i troškova obrade otpada na temelju postupka obrade koji se nalazi niže u redoslijedu prioriteta hijerarhije otpada ili obrade otpada, drugih proizvoda, materijala ili tvari na manje resursno učinkovit način – *odnosi se samo na projektne prijedloge za dodatne troškove ulaganja, a ne na projektne prijedloge za ugradnju dodatnih komponenti* (*dokazuje se uvidom u Analizu tržišta i dostupnosti otpada);*
25. Projektni prijedlog sadrži obvezu Prijavitelja za osiguranjem trajnosti operacije na način da se neposredni učinci i rezultati ulaganja ostvareni provedbom projekta očuvaju i koriste pod uvjetima pod kojima su odobreni *(dokazuje se uvidom u dostavljeni projektni prijedlog, primarno u Obrazac 1. Prijavni obrazac te uvidom u Obrazac 2. Izjava prijavitelja);*
26. Niti jedna projektna aktivnost iz projektnog prijedloga nije obuhvaćena sustavom EU-a za trgovanje emisijama (ETS) *(dokazuje se uvidom u dostavljeni projektni prijedlog, primarno u Obrazac 2. Izjava prijavitelja);*
27. Kod planiranja kapaciteta projekta korišteni su podaci iz posljednjeg dostupnog Izvješća o komunalnom otpadu i izvješća o građevnom otpadu Zavoda za zaštitu okoliša i prirode MZOZT-a *(dokazuje se uvidom u dostavljeni projektni prijedlog, primarno Obrazac 1. Prijavni obrazac i Analizu tržišta i dostupnosti otpada).*

*15Ukoliko* *određeni Prijavitelj osim prihvatljivih obavlja i djelatnosti koje ne odgovaraju predmetu i svrsi ovog Poziva, potpore mu se mogu dodijeliti uz uvjet da djelatnosti koje ne odgovaraju predmetu i svrsi Poziva ne ostvaruju korist od dodijeljene potpore.*

*16Sukladno* [*Operativnom sporazumu*](https://planoporavka.gov.hr/UserDocsImages/dokumenti/Operativni%20sporazum_NPOO_Addendum.pdf?vel=3834474) *za NPOO, rok za postizanje pokazatelja br. 380 – Oprema za obradu biootpada je četvrto tromjesečje 2025.*

## Prihvatljive aktivnosti projekta

Prihvatljive aktivnosti koje se mogu financirati u okviru ovog Poziva su:

1. Aktivnosti vezane uz nabavu opreme za recikliranje:
* nabava strojeva, uređaja i opreme za recikliranje;
* nabava radnog vozila17 sa svim strojevima, uređajima i opremom koji su namijenjeni recikliranju otpada;
* montaža i podešavanje strojeva, uređaja i opreme za recikliranje;
* građenje odnosno izvođenje radova, potrebnih za ugradnju opreme za recikliranje, sukladno Pravilniku o jednostavnim i drugim građevinama i radovima (NN 112/17, 34/18, 36/19, 98/19, 31/20, 74/22 155/23);
* sve ostale neophodne aktivnosti u svrhu puštanja u pogon nabavljene opreme za recikliranje;
1. Aktivnosti usluga stručnog nadzora građenja sukladno Pravilniku o jednostavnim i drugim građevinama i radovima (NN 112/17, 34/18, 36/19, 98/19, 31/20, 74/22 155/23);
2. Aktivnosti vidljivosti.

Navedeno ne predstavlja iscrpnu listu, već može uključivati i sve ostale aktivnosti potrebne za izvođenje/realizaciju projekta.

*17U skladu s člankom 2, stavkom 1, točkom 32. Zakona o sigurnosti prometa na cestama (NN 67/08, 48/10, 74/11, 80/13, 158/13, 92/14, 64/15, 108/17, 70/19, 42/20, 85/22, 114/22, 133/23), radno vozilo je bilo koji teretni automobil ili priključno vozilo na koje su ugrađeni uređaji ili oprema za obavljanje radova na način da se na vozilu* ***ne može prevoziti*** *nikakav drugi teret.*

## Neprihvatljive aktivnosti projekta

U okviru ovog Poziva, neprihvatljive aktivnosti koje se ne mogu financirati su nabava opreme za prijevoz i drugu manipulaciju opremom (npr. labudice, kamioni) koja izravno ne služi recikliranju otpada odnosno izravno ne doprinosi postizanju pokazatelja recikliranja otpada ovog Poziva.

## Opći zahtjevi koji se odnose na prihvatljivost troškova za provedbu projekta

Prema Uredbi (EU) 2021/241 od 12. veljače 2021. o uspostavi Mehanizma za oporavak i otpornost, čl. 17., prihvatljive su mjere koje su započete od 1. veljače 2020.18, pod uvjetom da su u skladu i s drugim zahtjevima Uredbe.

Proračun projekta treba biti realan, tj. troškovi moraju biti dostatni za postizanje očekivanih rezultata, a cijene trebaju odgovarati tržišnim cijenama. Pravila prihvatljivosti troškova koja se odnose na ovaj Poziv opisana su niže. Prilikom postupka dodjele u obzir će se uzimati samo prihvatljivi troškovi. Prihvatljivi troškovi moraju nastati u svrhu provedbe projekta. Prijavitelj je dužan dostaviti proračun svih planiranih troškova potrebnih za realizaciju projekta, pri čemu proračun mora obuhvatiti troškove koji nastaju nakon potpisivanja ugovora o dodjeli bespovratnih sredstava i troškove koji su nastali i prije tog trenutka (ukoliko je primjenjivo). Neprihvatljivi troškovi se navode zasebno u proračunu projekta.

Provedba mjera vidljivosti kako je navedena u točki 5.3 ovih uputa, a odnosi se na označavanje je obvezna i za provedbu istih korisnik je dužan osigurati vlastita sredstva.

Kako bi bili prihvatljivi, troškovi moraju ispunjavati sljedeće **opće uvjete prihvatljivosti**:

* biti usklađeni s prihvatljivim kategorijama troškova,
* nastati kod korisnika,
* nastati za vrijeme trajanja (razdoblja) provedbe projekta,
* biti povezani s projektom i nastati u okviru projekta (proračuna projekta) koji je odabran u okviru ovog Poziva, u skladu s kriterijima odabira, a za koji je preuzeta obveza u Ugovoru,
* biti razumni, opravdani i u skladu s načelom odgovornog financijskog upravljanja, odnosno u skladu s načelima ekonomičnosti, učinkovitosti i djelotvornosti za postizanje rezultata, u skladu s tržišnim cijenama,
* biti usklađeni s pravilima financijskih ograničenja navedenih u ovim Uputama,
* biti u skladu s ograničenjima za posebne kategorije troškova (troškovi nadzora i koordinacije zaštite na radu, troškovi u vezi uvjeta informiranja i vidljivosti, troškovi vođenja projekta sukladno Zakonu o poslovima i djelatnostima prostornog uređenja i gradnje (NN 78/15, 118/18, 110/19), troškovi upravljanja projektom kao troškovi savjetodavnih usluga, neizravni troškovi),
* iznos prihvatljivih troškova/izdataka i bespovratnih sredstava, kao i intenzitet potpore ne mogu biti veći nego što je Prijavitelj zatražio u Obrascu 1. Prijavni obrazac (uzimajući u obzir sve odredbe ovog Poziva),
* Kod nabave opreme (npr. za strojeve kao utovarivač, bager, drobilice, šreder i slično) Prijavitelj treba voditi računa o poštivanju načela DNSH tj. projektni prijedlog smije sadržavati samo opremu/uređaje koji emitiraju nulte stope emisije plinova ili čestica ili niske specifične emisije plinova ili čestica, gdje je primjenjivo za vrstu opreme/strojeva i raspoloživo na tržištu. Gdje nije primjenjivo ili nije dostupno na tržištu, pogonski agregat mora biti minimalno u skladu s trenutno važećim emisijskim standardima za cestovne i necestovne pokretne strojeve.

*18Datum objave postupka JN za svaku prihvatljivu aktivnost (i posljedično tome trošak) smatra se datumom kad je mjera započela.*

## Prihvatljive kategorije troškova

Sljedeće kategorije troškova smatraju se prihvatljivima:

1. Troškovi vezani uz nabavu opreme za recikliranje:
* nabava strojeva, uređaja i opreme za recikliranje;
* nabava radnog vozila19 sa svim strojevima, uređajima i opremom koji su namijenjeni recikliranju otpada;
* montaža i podešavanje strojeva, uređaja i opreme za recikliranje;
* građenje odnosno izvođenje radova, potrebnih za ugradnju opreme za recikliranje, sukladno Pravilniku o jednostavnim i drugim građevinama i radovima (NN (NN 112/17, 34/18, 36/19, 98/19, 31/20, 74/22 155/23);
* sve ostale neophodne aktivnosti u svrhu puštanja u pogon nabavljene opreme za recikliranje;
1. Troškovi usluga stručnog nadzora građenja sukladno Pravilniku o jednostavnim i drugim građevinama i radovima (NN 112/17, 34/18, 36/19, 98/19, 31/20, 74/22 155/23);

Navedeno ne predstavlja iscrpnu listu, već može uključivati i sve ostale troškove potrebne za realizaciju projekta dok god su u skladu s općim zahtjevima koji se odnose na prihvatljivost izdataka za provedbu projekta iz točke 2.10. ovih Uputa.

Kod pripreme projektnog prijedloga projekta, Prijavitelj treba sve troškove koje se odnose na određenu aktivnost uvrstiti pod predloženu prihvatljivu aktivnost sukladno ovome pozivu. Ukoliko Prijavitelj uvodi nove aktivnosti te pripadajuće troškove, iste je potrebno detaljno obrazložiti (zašto ih ne može svrstati pod već predložene aktivnosti odnosno troškove).

*19U skladu s člankom 2, stavkom 1, točkom 32. Zakona o sigurnosti prometa na cestama (NN 67/08, 48/10, 74/11, 80/13, 158/13, 92/14, 64/15), radno vozilo je bilo koji teretni automobil ili priključno vozilo na koje su ugrađeni uređaji ili oprema za obavljanje radova na način da se na vozilu* ***ne može prevoziti*** *nikakav drugi teret.*

## Neprihvatljivi troškovi

Neprihvatljivi troškovi Prijavitelja u sklopu ovog Poziva su:

* Porez na dodanu vrijednost (PDV),
* Kamate na dug,
* Trošak povezan s ulaganjem radi postizanja smanjenja emisije stakleničkih plinova iz aktivnosti koje su navedene u Prilogu I. Direktive 2003/87/EZ,
* Proizvodnja, prerada i plasman na tržište duhana i duhanskih proizvoda,
* Trošak povezan s poduzetnicima u teškoćama, u skladu s pravilima Unije o državnim potporama, osim troškova povezanih s poduzetnicima koji na dan 31. prosinca 2019. nisu bili u teškoćama, ali su u razdoblju od 1. siječnja 2020. do 31. prosinca 2021. postali poduzetnici u teškoćama,
* Kupnja rabljene opreme,
* Kupnja vozila koja se koriste u svrhu upravljanja operacijom,
* Doprinosi za dobrovoljna zdravstvena ili mirovinska osiguranja koja nisu obvezna prema nacionalnom zakonodavstvu te neoporezivi primitci radnika (npr. otpremnine, nagrade i darovi), u skladu s propisima RH,
* Bonusi za zaposlene,
* Kazne, financijske globe, troškovi povezani s predstečajem, stečajem i likvidacijom,
* Troškovi sudskih i izvansudskih sporova,
* Gubici zbog fluktuacija valutnih tečaja i provizija na valutni tečaj,
* Troškovi za otvaranje, zatvaranje i vođenje računa, naknade za financijske transfere, trošak ishođenja kredita ili pozajmice kod financijske institucije, javnobilježnički trošak,
* Doprinosi u naravi u obliku izvršavanja radova ili osiguravanja robe, usluga, zemljišta i nekretnina za koje nije izvršeno plaćanje u gotovini, potkrijepljeno računima ili dokumentima iste dokazne vrijednosti,
* Troškovi amortizacije,
* Kupoprodaja zemljišta,
* Leasing,
* Izdaci povezani s računovodstvenim uslugama i uslugama revizije u okviru operacije, koju nabavlja Korisnik,
* Izdatak jamstva koje izdaje banka ili druga financijska institucija,
* Izdaci operacije koje ostvaruju neto prihode za vrijeme provedbe,
* Izdaci nabave opreme za prijevoz i drugu manipulaciju opremom (npr. labudice, kamioni i sl.) koja izravno ne služi recikliranju otpada odnosno izravno ne doprinosi povećanju pokazatelja recikliranja otpada,
* Izdaci za opremu koji nisu u skladu s načelom DNSH odnosno projektni prijedlog smije sadržavati samo opremu/uređaje koji imaju nulte emisije plinova ili čestica ili niske specifične emisije plinova ili čestica, gdje je primjenjivo za vrstu opreme/strojeva i raspoloživo na tržištu. Gdje nije primjenjivo ili nije dostupno na tržištu, pogonski agregat mora biti minimalno u skladu s trenutno važećim emisijskim standardima za cestovne i necestovne pokretne strojeve.

|  |
| --- |
| ***Napomena:*** *Prijavitelj preuzima rizik za troškove nastale u razdoblju između podnošenja projektnog prijedloga i datuma odobrenja bespovratnih sredstava. Prijavitelj je dužan dostaviti proračun svih troškova potrebnih za realizaciju projekta, dok je za neprihvatljive troškove dužan dostaviti ukupan iznos prema izvoru sredstava u sažetak proračuna Obrasca 1 Prijavnog obrasca. Prihvatljivi i neprihvatljivi troškovi čine ukupnu vrijednost projekta. Iznos sufinanciranja odnosi se samo na prihvatljive troškove projekta. Neprihvatljive troškove snosi Prijavitelj/Korisnik.*  |

## Horizontalna načela

Prijavitelj je u obvezi pridržavati se zakonskih odredbi navedenih u ovom poglavlju koje predstavljaju minimalne zahtjeve pri provedbi horizontalnih politika. Poštujući zakonske odredbe projekt je neutralan u pogledu horizontalnih politika, a pripadajući izdaci i aktivnosti neće se smatrati doprinosom horizontalnim politikama već ispunjenjem zakonske obaveze. Ukoliko projekt sadrži dodatne aktivnosti uz propisani minimum poštivanja zakonskih odredbi, tada projekt promiče horizontalne politike EU. Usklađenost projekta s horizontalnim politikama opisuje se u Obrascu 1 Prijavnom obrascu.

Slijedom *Uputa za prijavitelje i korisnike Mehanizma za oporavak i otpornost* (u daljnjem tekstu: Upute o provedbi horizontalnih načela) Korisnik je dužan uzeti u obzir horizontalna načela – promicanje ravnopravnosti žena i muškaraca i zabrana diskriminacije, pristupačnost za osobe s invaliditetom i održivi razvoj.

## Promicanje ravnopravnosti žena i muškaraca i zabrana diskriminacije

Projekt može doprinijeti promicanju ravnopravnosti žena i muškaraca i zabrani diskriminacije, no općenito se smatra da se unutar komponente C.1 Gospodarstvo, podkomponente C.1.3. Unaprjeđenje vodnog gospodarstva i gospodarenja otpadom, reforme C1.3. R2 - Provedba projekata za održivo gospodarenje otpadom i investicije C1.3. R1-I1 - Program smanjenja odlaganja otpada neće javiti izravni ili neizravni učinci na pitanje ravnopravnosti spolova i jednakih mogućnosti.

## Pristupačnost za osobe s invaliditetom

Projekt može doprinijeti promicanju pristupačnosti za osobe s invaliditetom. Neki od primjera dodatnih prilika za promicanje pristupačnosti za osobe s invaliditetom su:

* korištenje načela univerzalnog dizajna
* radna mjesta osmišljena za osobe s invaliditetom
* Brailleovo pismo za slijepe osobe
* znakovni jezik za gluhe osobe
* educirani prevoditelji za gluho slijepe osobe koji poznaju sve oblike komunikacije koju koriste gluho slijepe osobe (taktilni znakovni jezik, pisanje na dlanu i sl.)
* tekstovi jednostavni za čitanje i razumijevanje za osobe s intelektualnim teškoćama
* dostupnost informacijsko-komunikacijske tehnologije za osobe s invaliditetom, itd.

## Održivi razvoj

U skladu s navedenim sva ulaganja sufinancirana sredstvima NPOO-a moraju biti usklađena s načelom ''ne nanosi bitnu štetu'' i kriterijima opisanim u ovim Uputama.

Projekt može promovirati obnovljive izvore energije i/ili održivo korištenje prirodnih resursa kroz uvođenje procesa energetskih ušteda, recikliranja, korištenja obnovljivih izvora energije, provođenje zelene javne nabave20, itd. Prijavitelj treba dokazati kako će voditi računa o ekološkim, društvenim i gospodarskim koristima u postupku nabave, što se može postići primjenom jasnih i provjerljivih ekoloških kriterija za proizvode i usluge u njihovim tehničkim specifikacijama.

Projekt mora ispuniti minimalne uvjete u pogledu energetske učinkovitosti kako bi se smatrao neutralnim, a neki od primjera dodatnih aktivnosti za povećanje učinkovitosti resursa:

* poštivanje uvjeta za ishođenje energetskog certifikata A
* provođenje zelene javne nabave
* integriranje obnovljivih izvora energije u razvoj projekta
* primjena pasivnog dizajna kako bi se smanjila potreba za umjetnim izvorima topline, rasvjete i hlađenja
* ugradnja proizvoda kojima se štedi potrošnja vode (sanitarni čvorovi, slavine, glave tuševa)
* ugradnja sustava za recikliranje potrošne vode (tzv. siva voda)

Uredbom (EU) 2021/241 o uspostavi Mehanizma za oporavak i otpornost predviđeno je da se iz Mehanizma smiju financirati samo mjere kojima se poštuje načelo DNSH (engl. kratica za Ne čini bitnu štetu) „ne nanosi bitnu štetu”.

Načelo „ne nanosi bitnu štetu“ podrazumijeva kako gospodarska djelatnost koja se financira proračunskim sredstvima ne nanosi bitnu štetu okolišnim ciljevima, odnosno da nema negativan utjecaj na njih.

Prijavitelj treba voditi računa o poštivanju načela DNSH kod nabave opreme, odnosno projektni prijedlog smije sadržavati samo opremu/uređaje koji imaju nulte emisije plinova ili čestica ili niske specifične emisije plinova ili čestica, gdje je primjenjivo za vrstu opreme/strojeva i raspoloživo na tržištu. Gdje nije primjenjivo ili nije dostupno na tržištu, pogonski agregat mora biti minimalno u skladu s trenutno važećim emisijskim standardima za cestovne i necestovne pokretne strojeve.

Bitna šteta okolišnim ciljevima definirana je u Uredbi (EU) 2020/852 Europskog parlamenta i vijeća od 18. lipnja 2020. o uspostavi okvira za olakšavanje održivih ulaganja i izmjeni Uredbe (EU) 2019/2088 (u daljnjem tekstu: Uredba o taksonomiji). Nastavno na navedeno projekt moraju biti usklađeni s navedenim odredbama navedenima u nastavku:

*20Zelena javna nabava instrument je održive proizvodnje i potrošnje, a označava postupak u kojem tijela javne vlasti nastoje nabavljati robu, usluge i radove koji imaju manji utjecaj na okoliš tijekom životnog ciklusa u usporedbi s robom, uslugama i radovima iste namjene koji bi inače bili nabavljeni. Svojom odlukom o kupnji onih proizvoda i usluga koje imaju manji učinak na okoliš, javna tijela utječu na tržište te tako potiču gospodarski sektor da razvija zelene tehnologije i proizvode.*

**Okolišni cilj 1. Ublažavanje klimatskih promjena**

Projekti trebaju dokazati da neće dovesti do značajnih emisija stakleničkih plinova. Projekti biostabilizatora/kompostera moraju biti opremljeni sustavom za praćenje emisija CO2 te opremljeni filterom za čišćenje zraka koji smanjuje emisije stakleničkih plinova u atmosferu.

U slučaju ulaganja u recikliranje biootpada rezultirajući proizvod (sekundarna sirovina) mora udovoljiti zahtjevima za gnojidbene materijale navedenim u Kategoriji sastavnih materijala 5. (CMC 5.) točka 1. podotočka (a), kako je primjenjivo u Prilogu II. Uredbe EU 2019/1009 i odgovarajućim nacionalnim pravilima o gnojivima/poboljšivačima tla za poljoprivrednu uporabu.

U slučaju projekata u kojima se vrši ulaganje u recikliranje neopasnog građevnog otpada i otpadne plastike dobiveni rezultirajući proizvod, materijal ili tvari za izvornu ili drugu svrhu (sekundarna sirovina) u procesu recikliranja mora udovoljiti zahtjevima propisanim Pravilnikom o ukidanju statusa otpada (NN 55/23) i zahtjevima posebnih kriterija za ukidanje statusa otpada za tvar ili predmet za koji su utvrđeni kriteriji na razini Europske unije.

Mjera će rezultirati sekundarnim sirovinama pogodnim za zamjenu izvornih materijala u proizvodnim procesima. Najmanje 50% težinski obrađenog odvojeno prikupljenog neopasnog otpada pretvorit će se u sekundarne sirovine.

**Okolišni cilj 2. Prilagodba klimatskim promjenama**

Projekti moraju dokazati da ne dovode do povećanog štetnog utjecaja sadašnje klime i očekivane buduće klime na samu mjeru ili na ljude, prirodu ili imovinu. Obveza uključuje da projekti neće štetno djelovati na napore na prilagodbi ili na razinu otpornosti na fizičke i klimatske rizike drugih ljudi, prirodnu imovinu i ostale ekonomske aktivnosti i da su usklađeni s lokalnim, sektorskim, regionalnim ili nacionalnim naporima na prilagodbi. Kroz PUO postupak trebaju biti razrađene mjere za klimatske promjene, tj. visoke temperature, ekstremne oborine i eroziju tla. Na temelju klimatskih projekcija, za sve aktivnosti u sklopu projektnog prijedloga, mora biti provedena snažna procjena klimatskih rizika i ranjivosti. Zaključci procjene moraju biti ugrađeni u oblikovanje mjere.

**Okolišni cilj 3. Korištenje i zaštita vodnih i morskih resursa**

Projekti moraju dokazati da ne štete dobrom stanju ili dobrom ekološkom potencijalu vodnih tijela, uključujući površinske i podzemne vode ili dobrom stanju okoliša morskih voda.

Očekuje se da projektne aktivnosti imaju neznatan predvidiv negativan utjecaj na ovaj cilj zaštite okoliša, vodeći računa i o izravnim i primarnim neizravnim utjecajima u čitavom životnom vijeku. Postoje dokazi da postrojenja neće rezultirati rizicima narušavanja stanja okoliša koji se odnose na očuvanje kakvoće vode i vodni stres u skladu s Okvirnom direktivom o vodama (2000/60/EZ). U skladu s Direktivom 2011/92/EU i Direktivom 2014/52/EU o izmjeni Direktive 2011/92/EU, u fazi postupka ocjene o potrebi procjene utjecaja na okoliš, kako bi projekt bio prihvatljiv, mora biti zaključeno je da se ne očekuju značajni utjecaji projekta na ovaj cilj.

**Okolišni cilj 4. Kružno gospodarstvo, uključujući sprečavanje nastanka i recikliranje otpada**

Prijavitelji moraju opisati na koji način projektni prijedlog doprinosi ovom okolišnom cilju. U skladu s Prilogom VI. Uredbe o uspostavi Mehanizma za oporavak i otpornost Projektu koji se financiraju u sklopu ovog Poziva prate se kroz oznaku 045a. Upotreba recikliranih materijala kao sirovina u skladu s kriterijima energetske učinkovitosti, za koju su koeficijenti za izračun potpore za ciljeve povezane s klimatskim promjenama i koeficijent za izračun potpore za okolišne ciljeve 100%. U skladu s navedenim, postrojenja za recikliranje moraju obraditi najmanje 50% mase obrađenog odvojeno prikupljenog neopasnog otpada u sekundarne sirovine.

**Okolišni cilj 5. Prevencija i kontrola onečišćenja zraka, vode i tla**

Projekti moraju dokazati da ne dovode do značajnog povećanja emisija onečišćujućih tvari u zrak, vodu ili tlo.

U skladu s Direktivom 2011/92/EU i Direktivom 2014/52/EU o izmjeni Direktive 2011/92/EU o procjeni utjecaja određenih javnih i privatnih projekata na okoliš, u fazi postupka ocjene o potrebi procjene utjecaja na okoliš kako bi projekt bio prihvatljiv, mora biti zaključeno je da se ne očekuju značajni utjecaji projekta na ovaj cilj.

Također, predloženi projekti moraju uzeti u obzir odredbe Provedbene odluke Komisije (EU) 2018/1147 оd 10. kolovoza 2018. o utvrđivanju zaključaka o najboljim raspoloživim tehnikama (NRT-i), na temelju Direktive 2010/75/EU Europskog parlamenta i Vijeća, za obradu otpada (priopćeno pod brojem dokumenta C(2018) 5070), u slučaju da su primjenjivi na njih.

**Okolišni cilj 6. Zaštita i obnova biološke raznolikosti i ekosustava**

Projekti moraju dokazati da nisu štetni za dobro stanje i otpornost ekosustava ili za stanje očuvanosti staništa i vrsta, među ostalim onih od interesa za Uniju.

Usklađenost s ciljem se dokazuje, između ostalog, s provedbom postupaka sukladno obvezama Direktiva o pticama (2009/147/EC) i Direktive o staništima (92/43/EEC) odnosno postupak ocjene o potrebi procjene utjecaja na okoliš i/ili procjena utjecaja na okoliš (PUO) u skladu sa smjernicama EU vezanima uz procjenu utjecaja na okoliš (2014/52/EU) i stratešku procjenu utjecaja na okoliš (2001/42/EZ). U skladu s praksom u EU, za one planove, programe i zahvate za koje se provodi PUO i strateška procjena utjecaja zahvata na okoliš (SPUO), hrvatska legislativa u zaštiti okoliša objedinjuje postupak Ocjene prihvatljivosti zahvata na Ekološku mreže s postupkom PUO odnosno SPUO. Zaključci procjene moraju biti ugrađeni u projektni prijedlog.

Dodatno, projektni prijedlozi moraju biti u skladu sa zahtjevima Zakona o zaštiti okoliša (NN 80/13, 153/13, 78/15, 12/18, 118/18) te u skladu s Uredbom o procjeni utjecaja zahvata na okoliš (NN 61/14, 3/17) i Odnosno, Prijavitelj je dužan dostaviti rješenje o provedenom postupku procjene utjecaja na okoliš i/ili rješenje o ocjeni o potrebi procjene utjecaja na okoliš ukoliko je primjenjivo sukladno navedenom u točki 3.1. Uputa. Također, projektni prijedlozi moraju biti u skladu sa Zakonom o zaštiti prirode (NN 80/13, 15/18, 14/19, 127/19). U slučaju projektnog prijedloga koji zahtijeva provođenje postupka prethodne i/ili glavne ocjene prihvatljivosti zahvata za ekološku mrežu, Prijavitelj je dužan dostaviti rješenje o provedenom postupku. Postupak ocjene prihvatljivosti zahvata za ekološku mrežu može biti objedinjen s postupkom procjene utjecaja zahvata na okoliš (gdje je primjenjivo).

Prijavitelj dokazuje da je njegov projektni prijedlog usklađen s uvjetima koji su navedeni za svaki okolišni cilj odnosno s načelom „ne nanosi bitnu štetu“ dostavom ispunjenog Obrasca 1. Prijavni obrazac, ispunjenog Obrasca 6. Obrazac usklađenosti projekta s načelom „ne nanosi bitnu štetu“, projektno-tehničkom dokumentacijom, u dostavljenim mišljenjima i rješenjima koja proizlaze iz zahtjeva Zakona o zaštiti okoliša, Uredbe o procjeni utjecaja zahvata na okoliš, Zakona o zaštiti prirode (NN 80/13, 15/18, 14/19, 127/19).

# PROJEKTNI PRIJEDLOG

## Izgled i sadržaj projektnog prijedloga

Projektni prijedlog predaje se na temelju ovih Uputa, koristeći obrasce koji su sastavni dio ovog Poziva. Projektni prijedlog, odnosno sva dokumentacija tražena ovim Uputama izrađuje se na hrvatskom jeziku i latiničnom pismu. Dokumentacija izdana od strane nadležnih tijela drugih država mora biti prevedena na hrvatski jezik te ovjerena od strane sudskog tumača.

Projektni prijedlog se podnosi putem sustava eNPOO te sadržava sljedeće dokumente u traženom formatu21:

|  |  |  |
| --- | --- | --- |
| Dokument | Obvezno (da ili ne) | Referenca |
| 1. Prijavni obrazac
 | da | Obrazac 1. |
| 1. Izjava prijavitelja (u pdf formatu)
 | da | Obrazac 2. |
| 1. Izjava o korištenim potporama (u pdf formatu)
 | da | Obrazac 3.  |
| 1. Skupna izjava prijavitelja (u pdf formatu)
 | da | Obrazac 4.  |
| 1. Izjava prijavitelja o osiguranju vlastitog udjela sufinanciranja (u pdf formatu)
 | da | Obrazac 5. |
| 1. Obrazac usklađenosti projektnog prijedloga s načelom DNSH – DNSH kontrolna lista (u pdf formatu)
 | da | Obrazac 6. |
| 1. Analiza tržišta i dostupnosti otpada, uključujući protučinjenični scenarij kad projektni prijedlog sadrži dodatne troškove ulaganja22
 | da | n/p |
| 1. Rješenje nadležnog tijela o prihvatljivosti zahvata za okoliš ukoliko je za zahvat obvezna procjena utjecaja na okoliš (MZOZT) i/ili Rješenje nadležnog tijela kojim se utvrđuje da za zahvat nije potrebno provesti procjenu utjecaja zahvata na okoliš ukoliko je za zahvat obvezna ocjena o potrebi procjene utjecaja na okoliš (MZOZT-a ili upravnog tijela županije/Grada Zagreba; u pdf formatu)
 | da(ako je primjenjivo) | n/p |
| 1. Akt izdan od strane nadležnog tijela za provođenje postupka ocjene prihvatljivosti za ekološku mrežu, prema odredbama Zakona o zaštiti prirode (ako nije dio Rješenja nadležnog tijela o provedenom postupku procjene utjecaja na okoliš iz točke 8 ove tablice ili Rješenja o ocjeni o potrebi procjene utjecaja na okoliš; u pdf formatu)
 | Da23 (ako je primjenjivo) | n/p |
| 1. Glavni projekt s troškovnikom, u slučaju projektnog prijedloga koji predviđa građenje
 | da(ako je primjenjivo) | n/p |
| 1. Dokaz da prijavitelj raspolaže lokacijom za obavljanje djelatnosti gospodarenja otpadom i/ili skladištenje nabavljene opreme:
* zemljišno-knjižni izvadak iz kojeg je vidljivo upisano vlasništvo ili pravo građenja, u korist Prijavitelja,

ili* dokaz o raspolaganju lokacijom, npr. ugovor o pravu upravljanja/korištenja ili dugotrajnog najma, u trajanju od minimalno pet godina nakon završnog plaćanja Korisniku po Ugovoru)
 | da | n/p |
| 1. Važeći akt za obavljanje djelatnosti za gospodarenje otpadom24,

ili izjava (u sklopu Obrasca 2. Izjava prijavitelja) kojom se Prijavitelj obvezuje se da će do kraja provedbe projekta ishoditi akt za obavljanje djelatnosti gospodarenja otpadom ili njegove izmjene, ukoliko su potrebne | da(što je primjenjivo) | Obrazac 2. Izjava prijavitelja(ako je primjenjivo) |
| 1. Izvod iz sudskog ili obrtnog registra ili drugog odgovarajućeg registra države sjedišta Prijavitelja ili važeći jednakovrijedni dokument koji je izdalo nadležno tijelo u državi sjedišta Prijavitelja, ne stariji od 30 dana od dana podnošenja projektnog prijedloga (u pdf formatu)
 | da | n/p |
| 1. Izvadak iz Registra stvarnih vlasnika prijavitelja ne stariji od 10 dana od dana podnošenja projektnog prijedloga25 (u pdf formatu)
 | da(ako je primjenjivo) | n/p |
| 1. GFI poduzeća ili DOH za obrtnike ili drugi jednakovrijedni dokument (u pdf formatu)
 | da | n/p |
| 1. BonPlus (u pdf formatu)
 | da | n/p |
| 1. Potvrda porezne uprave o podmirenju obveza ili drugi jednakovrijedni dokument, ne stariji od 30 dana od dana podnošenja projektnog prijedloga (u pdf formatu)
 | da | n/p |
| 1. Životopisi članova tima26
 | ne | n/p |
| 1. Nacrt dokumentacije o nabavi ili poziva na dostavu ponuda za nabavu opreme/radova27
 | ne | n/p |

Dokumentacija koja zahtijeva potpis prijavitelja, mora biti sken izvornika, ovjerena pečatom i potpisom ovlaštene osobe za zastupanje, dostavljena elektroničkim putem te dostupna u izvorniku na zahtjev nadležnog tijela.

*21Preporuča se da prijavitelji podnose dokumentaciju projektnog prijedloga u formatu koji se može pretraživati po riječima/određenim pojmovima*

*22Protučinjenični scenarij sadržava usporedbu između troškova predloženog ulaganja i troškova obrade otpada na temelju postupka obrade koji se nalazi niže u redoslijedu prioriteta hijerarhije otpada iz članka 4. točke 1. Direktive 2008/98/EZ ili obrade otpada, drugih proizvoda, materijala ili tvari na manje resursno učinkovit način.*

*23Iako se radi o različitim dokumentima, Prijavitelj je minimalno dužan dostavili dokument iz točke 9. Isti dokument može biti sadržan kao dio dokumenta iz točke 8. Ukoliko projektni prijedlog ne dostavi dokument bilo iz točke 8 ili 9 bit će odbijen.*

*24Akt za obavljanje djelatnosti gospodarenja otpadom - Dozvola za gospodarenje otpadom ili Rješenje o upisu u Očevidnik sakupljača i oporabitelja*

*25Izvadak iz Registra, prijavitelj traže putem web aplikacije za upis stvarnih vlasnika ili u poslovnici Fine te isti u elektronskom ili obliku dostavljaju u okviru prijave. Obveznici dostave su pravni subjekti koji su obveznici upisa u Registar stvarnih vlasnika na temelju članka 33. st. 4. Zakona o sprečavanju pranja novca i financiranju terorizma (NN, 108/17, 39/19, 151/22).*

*26Životopisi članova tima su neobvezni dokumenti, čija dostava je vezana uz Kriterij odabira 3.1 iz Obrasca za ocjenjivanje kvalitete*

27*Ova dokumentacija je neobvezni dokument, čija dostava je vezana uz Kriterij odabira 4.1 iz poglavlja 4. UzP-a.*

## Podnošenje projektnog prijedloga

Projektni prijedlog podnosi se od strane ovlaštene osobe Prijavitelja putem sustava eNPOO u elektroničkom obliku.

|  |
| --- |
| ***Napomena:*** *Projektni prijedlog podnosi se isključivo putem sustava eNPOO, ispunjavanjem i podnošenjem Prijavnog obrasca. Svaki priloženi dokument Prijavnom obrascu kroz navedeni sustav mora biti u zasebnoj datoteci.* ***VAŽNO!*** *Prijavitelji su dužni planirati dovoljno vremena za registraciju u sustav eNPOO te ispunjavanje i provjeru Prijavnog obrasca u istome, prije željenog vremena podnošenja projektnog prijedloga. Iako je sustav eNPOO dostupan 0-24 sata svim danima, izuzev u vrijeme redovitih ažuriranja sustava, korisnička podrška sustava eNPOO i dostupna je u uredovno radno vrijeme radnim danima. Prijavitelji su, u skladu s prethodno navedenim, dužni planirati dovoljan vremenski period za rješavanje eventualnih nejasnoća, mogućih problema ili nerazumijevanja u radu sustava prilikom ispunjavanja i podnošenja Prijavnog obrasca, te Tijelo nadležno za pojedinu komponentu/podkomponentu NPOO-a ne odgovara po bilo kojoj osnovi u odnosu na svako postupanje ili propuštanje postupanja prijavitelja koje bi zbog opisanih okolnosti dovelo do potencijalne nemogućnosti podnošenja Prijavnog obrasca ili nemogućnosti pravovremenog podnošenja Prijavnog obrasca, ili nemogućnosti podnošenja Prijavnog obrasca u punom opsegu, odnosno za bilo koju štetu ili izgubljenu korist koja bi potencijalno prijavitelju nastala po toj osnovi.* |

## Rok za predaju projektnog prijedloga

Poziv se provodi kao otvoreni postupak u modalitetu privremenog poziva s krajnjim rokom dostave projektnih prijedloga do <…>.

Dostava projektnog prijedloga dozvoljena je najranije od <…> godine.

NT zadržava pravo izmjena Poziva tijekom razdoblja trajanja Poziva, vodeći računa da predmetne izmjene ne utječu na postupak procjene projektnih prijedloga.

MZOZT/NT će u sustavu eNPOO objaviti obavijest u kojoj će se navesti da je:

* Poziv obustavljen na određeno vrijeme (jasno navodeći razdoblje obustave)
* Poziv zatvoren prije isteka predviđenog roka za dostavu projektnih prijedloga (jasno navodeći točan datum zatvaranja).

Obrazložena informacija o izmjenama Poziva, zatvaranju Poziva i obustavu Poziva, kao i sam Poziv objavljuju se na web stranicama sustava eNPOO (<https://fondovieu.gov.hr/pozivi>).

## Pitanja i odgovori

Potencijalni prijavitelji mogu za vrijeme trajanja Poziva postavljati pitanja u svrhu dobivanja dodatnih pojašnjenja i obrazloženja odredbi Poziva. Postavljeno pitanje treba sadržavati potpis te jasnu referencu na Poziv. Odgovori će se objaviti tijekom postupka dodjele na javnom portalu sustava eNPOO (<https://fondovieu.gov.hr/pozivi>) uz dokumentaciju referentnog poziva u roku od 7 (sedam) kalendarskih dana od dana zaprimanja pojedinog pitanja, a najkasnije do 7 (sedam) kalendarskih dana prije isteka roka za podnošenje projektnih prijedloga.

U svrhu osiguravanja poštivanja načela jednakog postupanja prema svim prijaviteljima, ne daju se prethodna mišljenje vezana uz postupak dodjele, bilo opća, bilo ona koja se odnose na konkretni projekt.

## Raspored događanja

MZOZT/NT će organizirati informativnu radionicu na kojoj mogu sudjelovati svi potencijalni Prijavitelji. Datum, vrijeme i mjesto održavanja informativne radionice tijekom trajanja Poziva bit će objavljeni na javnom portalu sustava eNPOO (<https://fondovieu.gov.hr/pozivi>).

**Važni indikativni vremenski rokovi**

|  |  |
| --- | --- |
| **Rok za podnošenje upita za pojašnjenjem** | Kontinuirano, a najkasnije 14 kalendarskih dana prije isteka roka za podnošenje projektnih prijedloga ili do trenutka podnošenja projektnog prijedloga u slučaju predaje projektnog prijedloga prije isteka roka za predaju projektnog prijedloga. |
| **Rok za davanje pojašnjenja** | U roku od 7 kalendarskih dana od dana zaprimanja pojedinog upita, a najkasnije 7 kalendarskih dana prije isteka roka za podnošenje projektnih prijedloga. |
| **Podnošenje projektnih prijedloga**  | Dostava projektnog prijedloga dozvoljena je najranije od xx.xx.2024. godine od 09:00 sati. |
| **Postupak dodjele bespovratnih sredstava** | Maksimalno 90 kalendarskih dana, računajući od prvog sljedećeg radnog dana od isteka roka za podnošenje projektnih prijedloga do dana donošenja Odluke o financiranju. |

## Objava rezultata Poziva

Popis korisnika s kojima je potpisan Ugovor o dodjeli bespovratnih sredstava bit će objavljen na javnom portalu sustava eNPOO (<https://fondovieu.gov.hr/portal>) u roku 10 radnih dana nakon potpisa zadnjeg Ugovora iz ovog Poziva.

Objavljuju se najmanje sljedeći podaci:

* naziv korisnika
* naziv projekta
* iznos bespovratnih sredstava dodijeljenih projektu i stopu sufinanciranja (intenzitet potpora)
* kratak opis projekta

U slučaju državnih potpora, objavljuju se podaci u opsegu i na način kako je to određeno pravilima o državnim potporama.

#  POSTUPAK DODJELE BESPOVRATNIH SREDSTAVA

Projektni prijedlog podnosi se kroz sustav eNPOO u elektroničkom obliku unutar roka određenog ovim Pozivom. Podneseni projektni prijedlog dobiva jedinstveni referentni broj (kod projekta). Riječ je o referentnoj oznaci projektnog prijedloga tijekom čitavog trajanja projekta te je nije moguće mijenjati.

Postupak dodjele predstavlja sveobuhvatni postupak odabira projektnog prijedloga koji se sastoji od sljedećih faza postupka dodjele:

* **Faza 1 - Procjena projektnih prijedloga u odnosu na kriterije definirane Pozivom**
* **Faza 2 - Provjera prihvatljivosti izdataka**
* **Faza 3 - Donošenje Odluke o financiranju**

**Provođenje postupka dodjele**

MZOZT/NT i FZOEU/PT su tijela zadužena za provedbu postupka dodjele.

Postupak dodjele traje maksimalno 90 (devedeset) kalendarskih dana, računajući od prvog sljedećeg dana od dana isteka roka za podnošenje projektnih prijedloga do dana donošenja Odluke o financiranju projektnog prijedloga. U opravdanim slučajevima, MZOZT/NT, uz odobrenje Ministarstva financija kao tijela nadležnog za koordinaciju praćenja provedbe NPOO-a može produljiti trajanje postupka dodjele za pojedine ili sve projektne prijedloge, o čemu MZOZT/NT izdaje obavijest.

O rezultatima provedene pojedine faze postupka dodjele prijavitelj se obavještava obaviješću o isključenu ili obaviješću o uspješno provedenoj fazi ili obaviješću o odabiru za financiranje.

Postojanje mogućeg postupka prigovora provjerava se prvo s Komisijom za razmatranja prigovora MZOZT-a. Ukoliko je Prijavitelj na rješenje MZOZT-a u postupku prigovora pokrenuo upravni spor pred nadležnim Upravnim sudom, ima obvezu dokazati da je taj postupak na njegov zahtjev obustavljen, odnosno da je u obustavio upravni spor prije podnošenja projektnog prijedloga, a kako bi njegov novi projektni prijedlog mogao bit uzet u postupak dodjele bespovratnih sredstava. Ukoliko Prijavitelj na rješenje MZOZT-a u postupku prigovora nije pokrenuo upravni spor pred nadležnim Upravnim sudom, dužan je dati izjavu kojom to dokazuje, kako bi njegov novi projektni prijedlog mogao bit uzet u postupak dodjele bespovratnih sredstava.

**Faza 1 - Procjena projektnih prijedloga u odnosu na kriterije definirane Pozivom**

Ovu Fazu provodi MZOZT/NT, a sastoji se od sljedećih provjera:

* **Administrativna provjera** projektnih prijedloga provodi se sukladno kriterijima utvrđenima u Pozivu i u Prilogu 2.1. - Obrazac administrativne provjere.
* **Provjera prihvatljivosti** provodi se sukladno kriterijima utvrđenima u Pozivu i u Prilozima 2.2 Kontrolna lista za provjeru prihvatljivosti prijavitelja i 2.3 Kontrolna lista za provjeru prihvatljivosti projekta i aktivnosti.
* **Ocjenjivanje kvalitete** projektnih prijedloga provodi se sukladno kriterijima odabira utvrđenima u Pozivu i u Prilogu 2.4. - Obrazac za ocjenjivanje kvalitete (kriteriji odabira).

U svrhu provođenja provjere prihvatljivosti projekta i aktivnosti te ocjenjivanja kvalitete projektnih prijedloga u sklopu provedbe postupka dodjele bespovratnih sredstava MZOZT/NT osniva Odbor za odabir projekata (Odbor).

Projektni prijedlog koji nije udovoljio jednoj od gore navedenih provjera ne može biti odabran za financiranje. O rezultatima provedenog postupka dodjele prijavitelja dostavlja se obavijest (obavijest o isključenju ili obavijest o udovoljavanju kriterija za financiranje).

**Ocjenjivanje kvalitete** provodi Odbor sukladno sljedećim kriterijima odabira u Tablici 2 – Kriteriji odabira za ocjenjivanje kvalitete.

|  |  |  |
| --- | --- | --- |
| **Kriterij odabira i pitanja za kvalitativnu procjenu**  |  **Ocjena u bodovima** |  **Referenca na izvor za provjeru** |
| **Kriterij odabira 1:****Vrijednost za novac koju projekt nudi** (omjer troška potrebnog za postizanje ciljanih vrijednosti pokazatelja neposrednih rezultata/rezultata, utvrđenih na razini postupka dodjele)**Min. 2 boda (obvezno)****Max. 18 bodova** |
| * 1. **Kapacitet opreme za recikliranje otpada**

Kapacitet opreme za recikliranje otpada (izražen u t/god.) usklađen je s količinama otpada (također u t/god.) koje su Prijavitelju dostupne na području obuhvata projekta. Kod planiranja kapaciteta Prijavitelj je uzeo u obzir podatke iz posljednjeg dostupnog izvješća MZOZT/Zavoda za zaštitu okoliša i nije uzeo u obzir količine otpada koje se već recikliraju na području obuhvata projekta. Planirane ulazne količine otpada odnose se na nultu godinu rada opreme. * Planirane ulazne količine otpada **(u t/g)** koje će se reciklirati iznose 30% – 50% od projektiranog kapaciteta opreme - **1 bod**
* Planirane ulazne količine otpada **(u t/g)** koje će se reciklirati iznose 50,01% – 70% od projektiranog kapaciteta opreme - **2 bod**
* Planirane ulazne količine otpada **(u t/g)** koje će se reciklirati iznose 70,01% – 100% od projektiranog kapaciteta opreme - **3 boda**
* Planirane količine otpada **(u t/g)** koje će se zaprimati veće su od projektiranog kapaciteta opreme što pokazuje poboljšanu organizaciju postupka recikliranja čime Prijavitelj ostvaruje bolje rezultate u odnosu na projektirani kapacitet opreme za recikliranje - **4 boda**
 | Min. 1 bodMax. 4 boda | Analiza tržišta i dostupnosti otpada28iObrazac 1. Prijavni obrazac |
| * 1. **Omjer ukupno prihvatljive vrijednosti projekta i dodatnog kapaciteta recikliranja**

U dokumentu Analiza dostupnosti otpada Prijavitelj je prikazao omjer ukupno prihvatljive vrijednosti projekta iskazanog u Eurima i dodatnog kapaciteta za recikliranje otpada iskazanog u tonama.* do 100 EUR/t - **10 boda**
* 100,01 – 1.000 EUR/t – **8 boda**
* 1.000,01 – 5.000 EUR/t – **6 bodova**
* 5.000,01 EUR/t – 7.500,01 EUR/t – **4 boda**
* 7.500,01 EUR/t -10.000 EUR/t bodova – **2 boda**
* 10.000,01 EUR/t i više – **0 bodova**
 | Min. 0 bodovaMax. 10 bodova | Analiza tržišta i dostupnosti otpadaiObrazac 1. Prijavni obrazac |
| * 1. **Iskoristivost postrojenja za recikliranje otpada**

U dokumentu Analiza dostupnosti otpada Prijavitelj je prikazao omjer projektiranog kapaciteta opreme za recikliranje otpada i projicirane količine recikliranog materijala. = 50% - **1 bod**50,01%-60% recikliranog otpada – **2 boda**60,01-70% recikliranog otpada – **3 boda**70% i više – **4 boda** | Min 1 bodMax 4 boda |  |
| **Kriterij odabira 2:****Financijska održivost projekta** (odnosi se na strategiju financiranja tijekom i po završetku provedbe predmetnog projekta)**Min. 0 boda (obvezno)****Max. 3 boda** |
| **2.1. Osiguranje sredstava Prijavitelja za provedbu projekta**U trenutku predaje projektnog prijedloga:* Prijavitelj je preuzeo obvezu potpisom Obrasca 5 da će najkasnije do početka provedbe projekta osigurati sredstva sufinanciranja za provedbu projekta - **0 bodova**
* Prijavitelj je uz potpisani Obrazac 5 dostavio Obvezujuće pismo namjere banke ili drugi odgovarajući dokument kojim pokazuje ili potvrđuje da ima u cijelosti osigurana sredstva za sufinanciranje provedbe projekta - **1 bod**
 | Min. 0 bodovaMax. 1 boda | Obrazac 5. Izjava prijavitelja o osiguranju vlastitog udjela sufinanciranjaili Obvezujuće pismo namjere banke ili drugi odgovarajući dokument sredstava  |
| **2.2. Analiza tržišta i dostupnosti otpada** U Analizi tržišta i dostupnosti otpada:* Prijavitelj je naveo da je projekt financijski održiv međutim nije detaljno razradio održivost projekta po godinama – **0 bodova**
* Prijavitelj je naveo da je projekt financijski održiv odnosno detaljnije razradio održivost projekta po godinama te prikazao da prihodi minimalno pokrivaju operativne troškove i amortizaciju kroz 5 godina – **2 bod**
 | Min. 0 bodovaMax. 2 boda | Analiza tržišta i dostupnost otpadaiObrazac 1. Prijavni obrazac |
| **Kriterij odabira 3:****Provedbeni kapaciteti prijavitelja** (uključuju aspekte financijskih, stručnih, iskustvenih i administrativnih kapaciteta)**Min. 0 bodova****Max. 5 bodova** |
| **3.1. Tehnički i stručni kapacitet za provedbu projekta**Vezano za tehnički i stručni kapacitet:* Prijavitelj nije naveo informacije o projektnom timu - **0 bodova**
* Prijavitelj će naknadno osigurati vanjski projektni tim za provedbu projekta - **1 bod**
* Prijavitelj je pokazao da ima vlastite kapacitete za provedbu projekta - **2 boda**
 | Min. 0 bodovaMax. 2 boda | Obrazac 1. Prijavni obrazaciživotopisi članova tima |
| **3.2. Doprinos stvaranju novih radnih mjesta**Za potrebe projekta:* Prijavitelj neće otvoriti nijedno radno mjesto, već će koristiti postojeće kapacitete -  **0 bodova**
* Prijavitelj će otvoriti jedno (1) radno mjesto – **1 bod**
* Prijavitelj će otvoriti dva (2) ili više radnih mjesta – **3 boda**
 | Min. 0 bodovaMax. 3 boda | Obrazac 1. Prijavni obrazac |
| **Kriterij odabira 4:****Dizajn i zrelost projekta** (odnosi se na spremnost za početak provedbe svih dijelova i obuhvaća pravne, tehničke i organizacijske aspekte**Min. 1 bod (obvezno)****Max. 3 boda** |
| **4.1. Spremnost projekta za provedbu postupka nabave opreme**U trenutku predaje projektnog prijedloga:* Prijavitelj nije dostavio nacrt dokumentacije o nabavi ili poziva na dostavu ponuda za nabavu opreme/radova - **0 bodova**
* Prijavitelj je dostavio je nacrt dokumentacije o nabavi ili poziva na dostavu ponuda za nabavu opreme/radova, te ga je dostavio u sklopu projektnog prijedloga - **1 bod**
 | Min. 0 bodovaMax. 1 bod | Dokumentacija o nabavi |
| **4.2. Spremnost projekta za provedbu djelatnosti gospodarenja otpadom**U trenutku predaje projektnog prijedloga:* Prijavitelj nije dostavio važeći akt za obavljanje djelatnosti gospodarenja otpadom, ali se obvezao da će ga ishoditi do kraja provedbe projekta – **1 bod**
* Prijavitelj je dostavio važeći akt za obavljanje djelatnosti za gospodarenje otpadom – **2 boda**
 | Min. 1 bodMax. 2 boda | Obrazac 1. Prijavni obrazaciAkt za obavljanje djelatnosti gospodarenja otpadom |
| **Kriterij odabira 5:****Promicanje jednakih mogućnosti i socijalne uključenosti (uključuje aspekt promicanja ravnopravnosti žena i muškaraca te zabranu diskriminacije po bilo kojoj osnovi)****Min. 0 boda (obvezno)****Max. 1 boda** |
| **5.1. Pristupačnost za osobe s invaliditetom**Vezano za zakonske odredbe o pristupačnosti za osobe s invaliditetom:* Projektni prijedlog poštuje zakonske odredbe - **0 bodova**
* Projektni prijedlog predviđa dodatne aktivnosti kojima tome doprinosi29 – **1 bod**
 | Min. 0 bodovaMax. 1 boda | Obrazac 1. Prijavni obrazac |
| **Kriterij odabira 630:****Promicanje održivog razvoja (očuvanje, zaštita i unaprjeđenje zaštite okoliša, korištenje obnovljivih izvora energije, unaprjeđenje energetske učinkovitosti, smanjenja korištenja prirodnih resursa)****Min. 2 bod (obvezno)****Max. 8 bodova** |
| **6.1.a) Doprinos smanjenju odlaganja građevnog otpada*** 1200 - 2500 t/god. - **2 boda**
* 2501 – 5000 t/god. - **4 boda**
* 5001 – 10000 t/god. - **6 bodova**
* 10001 t/god. i više – **8 bodova**
 | Min. 2 bodaMax. 8 bodova | Obrazac 1. Prijavni obrazac |
| **6.1.b) Doprinos smanjenju odlaganja biootpada** * do 50 t/god. - **2 boda**
* 51 – 1.000 t/god. - **4 boda**
* 1.001 – 5.000 t/god. - **6 bodova**
* 5.001 t/god. i više - **8 bodova**
 | Min. 2 bodaMax. 8 bodova | Obrazac 1. Prijavni obrazac |
| **6.1.c). Doprinos smanjenju odlaganja otpadne plastike** * do 50 t/god. - **2 bod**
* 501 – 2.000 t/god. - **4 boda**
* 2.001 – 5.000 t/god. - **6 bodova**
* 5.001 t/god. i više - **8 bodova**
 | Min. 2 bodaMax. 8 bodova | Obrazac 1. Prijavni obrazac |
| **Maksimalni broj bodova koje je moguće ostvariti (uključeni i dodatni bodovi):** | **38 bodova** |
| **Minimalni broj bodova** | **5 bodova** |

28*Detaljni zahtjevi o izgledu i sadržaju dokumenta Analiza tržišta i dostupnosti otpada nalaze se u poglavlju 1.3. ovih Uputa.*

*29Primjeri mjera kojima se doprinosi promicanju pristupačnosti za osobe s invaliditetom: korištenje načela univerzalnog dizajna, radna mjesta osmišljena za osobe s invaliditetom, Brailleovo pismo za slijepe osobe, znakovni jezik za osobe oštećena sluha, gluhe ili nagluhe osobe, educirani prevoditelji za gluho slijepe osobe koji poznaju sve oblike komunikacije koju koriste gluho slijepe osobe (taktilni znakovni jezik, pisanje na dlanu i sl.), tekstovi jednostavni za čitanje i razumijevanje za osobe s intelektualnim teškoćama, dostupnost informacijsko-komunikacijske tehnologije za osobe s invaliditetom itd.*

*30Potkriteriji 6.1a., 6.1.b. i 6.1.c.. primjenjivi su pojedinačno za svaku vrstu ulaganja u recikliranje otpada.*

***Napomene:***

*U slučaju da je projektni prijedlog isključen po bilo kojem kriteriju/podkriteriju odabira, projektni prijedlog se ne upućuje u sljedeću Fazu 2 – provjera prihvatljivosti izdataka. Projektni prijedlozi koji nisu isključeni i ostvare minimalno* ***16 bodova*** *se upućuju u Fazu 2 - provjera prihvatljivosti izdataka.*

*Ostvareni broj bodova jednak je zbroju ostvarenih bodova po kriterijima odabira, a upisuje po završetku ocjenjivanja kvalitete uzimajući u obzir i pravovremeno dostavljeno pojašnjenje u slučaju da je isto traženo od Prijavitelja. U slučajevima da se pojašnjenje ne dostavi u roku koji je ostavljen za dostavu pojašnjenja, Odbor će isključit projektni prijedlog iz postupka dodjele osim u slučajevima koji su izvan kontrole i utjecaja prijavitelja.*

***Napomene:***

*Povezanim društvima/prijaviteljima za koje se prema evidenciji povezanih trgovačkih društava utvrdi da su predali projektne prijave, prihvatit će se prijava koja ostvari najviše bodova u postupku ocjenjivanja kvalitete. Navedeno znači da će se sve prijave povezanih poduzeća ocjenjivati, ali će prilikom formiranja rang liste biti odabrana samo jedna projektna prijava od više povezanih društva i to ona s najviše bodova, dok se ostale prijave povezanih društava isključuju iz postupka dodjele. Društva ne smiju biti povezana najmanje 12 mjeseci prije roka za podnošenje projektnog prijedloga.*

**Faza 2 - Provjera prihvatljivosti izdataka**

Ovu fazu provodi FZOEU/PT. Provjera prihvatljivosti izdataka provodi se sukladno kriterijima utvrđenima u Pozivu i u Prilogu 2.5. - Kontrolna lista za provjeru prihvatljivosti izdataka.

**Faza 3 - Donošenje Odluke o financiranju**

Nakon svih prethodno provedenih faza dodjele bespovratnih sredstava, a prije donošenje Odluke o financiranju, članovi Odbora **provjeravaju i potencijalno dvostruko financiranje** za projektne prijedloge koji su došli do faze donošenja Odluke o financiranju.

Članovi OOP-a rezultate provjera dvostrukog financiranja evidentiraju u kontrolnoj listi za provjeru dvostrukog financiranja u Prilogu 2.6.

**Formiranje rang liste**

Nakon što su svi projektni prijedlozi ocijenjeni i provjereni radi potencijalnog dvostrukog financiranja, Odbor priprema popis (Prioritetnu rang-listu) projektnih prijedloga u kojoj će biti naveden poredak projektnih prijedloga ovisno o rezultatu provedenog ocjenjivanja i unutar raspoložive financijske alokacije, kao i rezervnu listu. U slučaju da dva ili više projektnih prijedloga još uvijek imaju isti broj bodova, prednost će se dati projektnom prijedlogu koji je dobio više bodova po kriteriju 4. Dizajn i zrelost projekta. U slučaju da dva ili više projektnih prijedloga imaju isti broj bodova, prednost će se dati projektnom prijedlogu koji je ostvario veći broj bodova po podkriteriju 6.1. Doprinos smanjenju odlaganja otpada. U slučaju da dva ili više projektnih prijedloga još uvijek imaju isti broj bodova, prednost će se dati projektnom prijedlogu koji je ostvario veći broj bodova po 1.2. Omjer ukupno prihvatljive vrijednosti projekta i dodatnog kapaciteta recikliranja. U slučaju da dva ili više projektnih prijedloga još uvijek imaju isti broj bodova, prednost će se na rang listi dati projektnom prijedlogu kojim se traži manji iznos bespovratnih sredstava.

Rezervna lista obuhvaća projektne prijedloge koji su zadovoljili minimalni bodovni prag određen Pozivom, ali prelaze okvir raspoloživih financijskih sredstava. Postupak dodjele za projektne prijedloge s rezervne liste može se nastaviti isključivo pod jednakim uvjetima, izuzev uvjeta koji se odnose na rokove postupka, u trenutku kada i ako potrebna financijska sredstva postanu raspoloživa. Pri tome se uvažava redoslijed projektnih prijedloga na rezervnoj listi te (preostala) raspoloživa financijska sredstva iz pripadajuće omotnice. Ukoliko prvi projektni prijedlog s rezervne liste prelazi preostali raspoloživi iznos, navedenom prijavitelju se nudi mogućnost da u odgovarajućoj mjeri poveća udio sufinanciranja, a ukoliko on to odbije, pristupa se prvom idućem projektnom prijedlogu s rezervne liste. Nakon što se utvrdi potreba za ugovaranjem projekata s rezervne liste (tj. kada NT ustanovi da ima višak raspoloživih sredstava), PT obavještava prijavitelja (ili prijavitelje) da se nastavlja postupak za projekte (ili dio projekata) s rezervne liste. Faza 3 postupka dodjele za projekte s rezervne liste nastavlja se sukladno odredbama i u rokovima propisanima ovim Uputama, s tim da rokovi teku (nastavljaju se računati) od dana kada je prijavitelj primio obavijest o nastavku postupka u odnosu na projekte s rezervne liste. Pojašnjava se da tada rok dalje teče, odnosno da se vrijeme koje je proteklo tijekom postupka dodjele, u odnosu na pojedini projektni prijedlog, uračunava u utvrđeni rok. Rezervna lista je važeća 6 mjeseci.

Odluka o financiranju se donosi za projektne prijedloge koji su udovoljili svim kriterijima u prethodnoj fazi postupka dodjele i provjeri potencijalnog dvostrukog financiranja, a u okviru dostupne alokacije NT odlučuje o financiranju projektnih prijedloga uzimajući u obzir prioritetnu rang-listu. Odluku o financiranju donosi čelnik tijela NT, po isteku roka za prigovor ili po dostavi izjave o odricanju od prava na prigovor potpisanu od strane Prijavitelja.

Prije donošenja Odluke o financiranju provjeravaju se preduvjeti za donošenje Odluke o financiranju (ako je primjenjivo), a MZOZT (NT) može i provjeriti je li došlo do promjena ili okolnosti koje bi možebitno odgodile donošenje Odluke o financiranju ili utjecale na ispravnost dodjele. Prijavitelj je obvezan o svakoj promjeni odnosno okolnostima, koje bi mogle odgoditi uvrštavanje projektnog prijedloga u Odluku o financiranju ili utjecati na ispravnost dodjele, bez odgode obavijestiti nadležno tijelo.

**Donošenje Odluke o financiranju**

Odluka o financiranju se donosi za projektne prijedloge koji su udovoljili svim kriterijima u prethodnim fazama postupka dodjele i provjeri potencijalnog dvostrukog financiranja, a u okviru dostupne alokacije NT odlučuje o financiranju projektnih prijedloga uzimajući u obzir popis (rang-listu).

Odluka o financiranju se ne može donijeti prije isteka roka za prigovore osim ukoliko Prijavitelj dostavi Izjavu o odricanju od prava na prigovor potpisanu od strane Prijavitelja. Prije donošenja Odluke o financiranju prijavitelj je dužan dostaviti na zahtjev NT-a dokumentaciju za provjeru preduvjeta za donošenje Odluke o financiranju.

Prijavitelj je obvezan o svakoj promjeni odnosno okolnostima, koje bi mogle odgoditi uvrštavanje projektnog prijedloga u Odluku o financiranju ili utjecati na ispravnost dodjele, bez odgode obavijestiti nadležno tijelo. Donošenjem Odluke o financiranju završava postupak dodjele bespovratnih sredstava te se pristupa postupku ugovaranja za odabrane projektne prijedloge. NT obavještava Prijavitelja da je njegov projektni prijedlog odabran za financiranje, obaviješću koja sadržava Odluku o financiranju i informacije o daljnjem postupanju.

NT kao nadležno tijelo za donošenje Odluke o financiranju zadržava pravo ne dodijeliti sva raspoloživa financijska sredstva u predmetnom Pozivu.

Odluka o financiranju sadržava sljedeće podatke:

1. pravni temelj za donošenje Odluke;
2. naziv, adresu i OIB prijavitelja;
3. naziv i referentni broj projektnog prijedloga;
4. najviši iznos sredstava za financiranje prihvatljivih izdataka projekta;
5. stopa sufinanciranja (intenzitet potpore);
6. tehnički podaci o klasifikacijama Državne riznice i kodovima alokacija;
7. ako je primjenjivo, druge elemente koji se odnose na financiranje (primjerice u odnosu na državne potpore)

Obzirom da se putem predmetnog Poziva dodjeljuje državna potpora, smatra se da je donošenjem Odluke o financiranju prijavitelj stekao zakonsko pravo na potporu.

Nadležno tijelo obavještava Prijavitelja da je njegov projektni prijedlog odabran za financiranje, obaviješću koja sadržava Odluku o financiranju.

## Pojašnjenja tijekom postupka dodjele

U bilo kojoj fazi tijekom postupka dodjele, ako u projektnom prijedlogu dostavljeni podaci nisu jasni, ili je uočena neusklađenost u dostavljenim podatcima, koja objektivno onemogućava provedbu postupka dodjele, od Prijavitelja se mogu zahtijevati pojašnjenja s naznakom da, ako se ne postupi u skladu sa zahtjevom i u zahtijevanom roku, projektni prijedlog se može isključitiiz postupka dodjele.Prema svim prijaviteljima se postupa na jednak način, u skladu s načelom jednakog postupanja. Svaki Prijavitelj odgovoran je za pripremanje projektnog prijedloga u skladu s uvjetima Poziva te se pojašnjavanje ne odnosi na to da tijelo odgovorno za provedbu NPOO priprema ili usklađuje umjesto prijavitelja pojedine dijelove projektnog prijedloga niti se postupak pojašnjavanja provodi ako aktivnosti nisu razmjerne cilju koji se nastoji postići, a manjkavost projektnog prijedloga (nedostatak potrebnih dokumenata / podataka kao i njihova nepotpunost ili netočnost) je takva da nije razmjerno provoditi postupak pojašnjavanja.

S obzirom na to da Prijavitelj može dostaviti više od jednog dokumenta (Obrazac 1. Prijavni obrazac, troškovnici projekata gradnje, itd.) u kojem će se iskazivati podaci koji se odnose na iznos stavki troškova i/ili intenziteta potpore, kao referentni podaci na temelju kojih će se provoditi postupak dodjele bespovratnih sredstava uzimaju se podaci iz Obrasca 1. Prijavni obrazac. Dakle, smatra se da su podaci koje je Prijavitelj dostavio u Obrascu 1. Prijavni obrazac važeći, bez obzira na eventualnu neusklađenost predmetnih podataka (u odnosu na podatke u Obrascu 1. Prijavni obrazac) u ostalim dokumentima u kojima se iskazuju. Ukupan iznos prihvatljivih troškova/izdataka i bespovratnih sredstava, kao i intenzitet potpore ne mogu biti veći nego što je Prijavitelj zatražio u Obrascu 1. Prijavni obrazac, tj. nije moguće dodijeliti iznos bespovratnih sredstava koji je veći od iznosa navedenog i traženog u dostavljenom Prijavnom obrascu. Nadležno tijelo može tražiti dostavu i ostalih dokumenata koji nisu izrijekom navedeni u poglavlju 3.1. Uputa.

Prijavitelju nije dozvoljeno dostavljati na vlastitu inicijativu ispravke ili dopune pojedinih dijelova projektne dokumentacije nakon predaje projektnog prijedloga.

Prijavitelj može uputiti zahtjev za dostavom informacija nadležnom tijelu o statusu njegovog projektnog prijedloga na način definiran u obavijesti nadležnog tijela koja se upućuje Prijavitelju na kraju svake faze postupka dodjele. Nadležno tijelo odgovara na zahtjev u roku od 15 (petnaest) radnih dana od dana primitka zahtjeva. Zahtjev Prijavitelja za dostavom informacija ne odgađa početak sljedeće faze postupka dodjele. U odnosu na sve druge informacije, primjenjuju se propisi kojima se uređuje pravo na pristup informacijama. Zahtjev Prijavitelja za dostavom informacijama ne smatra se prigovorom na rezultate postupka dodjele ili bilo koje pojedine faze postupka dodjele.

## Prigovor u postupku dodjele

U postupcima dodjele bespovratnih sredstava prijavitelji imaju pravo podnijeti prigovor, ako nisu zadovoljni ishodom postupka, zbog sljedećih razloga:

* povrede postupka opisanog u ovim Uputama i dokumentaciji predmetnog Poziva,
* povrede načela jednakog postupanja, načela zabrane diskriminacije, načela transparentnosti, načela razmjernosti, načela sprječavanja sukoba interesa, načela tajnosti postupka dodjele bespovratnih sredstava.

u roku 8 radnih dana od dana dostave obavijesti (obavijest o isključenju ili obavijest o odabiru za financiranje). Prigovor se podnosi nadležnom tijelu za prigovore, na adresu: Ministarstvo zaštite okoliša i zelene tranzicije, Radnička cesta 80, 10000 Zagreb ili osobno s naznakom za Komisiju za razmatranje prigovora“ - predajom u pisarnicu tijela nadležnog za rješavanje prigovora, a nadležno tijelo ga rješava u roku 30 radnih dana od dana zaprimanja. O prigovoru odlučuje čelnik NT-a rješenjem na temelju prijedloga Komisije za razmatranje prigovora (u nastavku teksta: Komisija). Rješenje čelnika NT-a dostavlja se podnositelju prigovora.

Rješenje je izvršno te se može pokrenuti upravni spor pred nadležnim Upravnim sudom u roku 30 (trideset) dana o dana dostave rješenja.

Prigovor mora biti razumljiv i sadržavati sve što je potrebno da bi se po njemu moglo postupiti, osobito naziv tijela kojem se upućuje, naznaku obavijesti na koju se podnosi, naziv/ime i prezime te adresu prijavitelja, ime i prezime te adresu osobe ovlaštene za zastupanje ako je prijavitelj ima (uključujući punomoć), naziv i referentni broj Poziva, razloge prigovora, potpis prijavitelja ili osobe ovlaštene za zastupanje, naznaku statusa potpisnika prigovora koji ga ovlašćuje na zastupanje prijavitelja (direktor, prokurist, član Uprave itd.) pečat trgovačkog društva prijavitelja i dokumentaciju kojom dokazuje navode iznijete u prigovoru. Teret dokazivanja navedenih činjenica je na prijavitelju.

Prigovor koji je dostavljen izvan roka, podnesen od neovlaštene osobe (osobe koja nije prijavitelj ili nije ovlaštena od strane prijavitelja) ili nedopušten, odbacuje se rješenjem.

Da bi se o prigovoru moglo odlučiti, isti mora sadržavati najmanje:

* podatke o prijavitelju,
* naziv i referentnu oznaku Poziva,
* brojčanu oznaku i datum Obavijesti o statusu projektnog prijedloga
* razloge prigovora,
* potpis prijavitelja ili ovlaštene osobe prijavitelja,
* pečat, ako je primjenjivo,
* naznaku statusa potpisnika prigovora koji ga ovlašćuje na zastupanje prijavitelja (direktor, prokurist, član Uprave),
* punomoć za podnošenje prigovora, ako je primjenjivo.

Nadležno tijelo rješava o prigovoru u roku od 30 (trideset) radnih dana od dana zaprimanja potpune dokumentacije od nadležnog tijela. Potpunom dokumentacijom smatra se dokumentacija koja je dostatna za donošenje rješenja o prigovoru.

Kada prigovor sadržava kakav nedostatak koji onemogućuje postupanje po prigovoru, odnosno ako je nerazumljiv ili nepotpun, prijavitelja će se na to upozoriti i odrediti rok u kojem je dužan otkloniti nedostatak, uz upozorenje na posljedice ako to ne učini. Ako se nedostaci ne otklone u zadanom roku, prigovor se neće uzeti u razmatranje, već će se rješenjem odbaciti. Prijavitelju nije dozvoljeno dostavljati ispravke ili dopune pojedinih dijelova projektne dokumentacije na vlastitu inicijativu u sklopu dostave prigovora.

O prigovoru se razmatra na temelju priložene dokumentacije prijavitelja. Odluka o prigovoru se donosi u obliku upravnog rješenja te se protiv istoga može pokrenuti upravni spor.

## Ugovaranje

Po donošenju Odluke o financiranju NT priprema Ugovor o dodjeli bespovratnih sredstava s uspješnim Prijaviteljem, budućim Korisnikom, primjenom obrasca iz Priloga 1 ovog Poziva. NT će po donesenoj Odluci o financiranju obavijestiti Prijavitelja o dokumentaciji koju je potrebno dostaviti kao preduvjet za potpisivanje Ugovora o dodjeli bespovratnih sredstava, te mu za to ostaviti primjeren rok.

Nadležno tijelo osigurava da Prijavitelj prije potpisivanja bude upoznat s odredbama Ugovora o dodjeli bespovratnih sredstava.

Rok za pripremu i potpisivanje Ugovora o dodjeli bespovratnih sredstava ne može biti duži od 30 dana od datuma dostave obavijesti o donošenju Odluke o financiranju Korisniku, može se produžiti na zahtjev Prijavitelja, uz prethodnu suglasnost KT-a, u opravdanim slučajevima koji su uzrokovani događajima izvan utjecaja NT-a i Prijavitelja/Korisnika. Strane Ugovora o dodjeli bespovratnih sredstava su NT, PT i Korisnik.

Kroz sustav eNPOO se obavještava Korisnika da će se u slučaju nepotpisivanja Ugovora o dodjeli bespovratnih sredstava, njegovo potpisivanje otkazati u roku koji odredi nadležno tijelo.

Ugovor o dodjeli bespovratnih sredstava stupa na snagu tek kada ga potpiše zadnja ugovorna strana te je na snazi do izvršenja svih obaveza ugovornih strana.

Prije potpisivanja Ugovora, Prijavitelj/Korisnik mora dostaviti Izjavu, koji je potpisao on ili za to ovlaštena osoba, kojom potvrđuje da u odnosu na podatke dostavljene u projektnom prijedlogu, nisu nastupile promjene koje bi utjecale na postupak dodjele bespovratnih sredstava te donošenja Odluke o financiranju u odnosu na njegov projekt te da su provedbeni kapaciteti Prijavitelja nepromijenjeni.

Prije potpisivanja Ugovora o dodjeli bespovratnih sredstva, pojašnjenja, prilagodbe ili manje korekcije mogu se unijeti u opis projekta u onoj mjeri u kojoj neće dovesti Odluku o financiranju ili biti u suprotnosti s načelom jednakog postupanja prema svim prijaviteljima. Pojašnjenja, prilagodbe i manje korekcije se provode u suradnji s Prijaviteljem. Neće se uzeti u obzir promjene koje su se dogodile od datuma zaprimanja projektnog prijedloga u vezi prihvatljivosti projekta i aktivnosti te ocjene kvalitete.

## Povlačenje projektnog prijedloga

Do trenutka donošenja Odluke o financiranju, u bilo kojoj fazi postupka dodjele, Prijavitelj pisanom obaviješću nadležnom tijelu ili kroz sustav eNPOO može povući svoj projektni prijedlog iz postupka dodjele.

# RAZDOBLJE PROVEDBE PROJEKTA

Pod razdobljem provedbe projekta podrazumijeva se datum početka obavljanja aktivnosti i predviđenog završetka obavljanja aktivnosti provedbe projekta. Razdoblje provedbe projekta bit će definirano u Ugovoru.

Razdoblje provedbe projekta traje od početka obavljanja aktivnosti projekta, a najranije počevši od dana podnošenja projektnog prijedloga do završetka obavljanja predmetnih aktivnosti, do inicijalno planirano 31. prosinca 2025.31

|  |
| --- |
| ***Napomena:*** *Odobrenje financiranja aktivnosti projekta koje su započele ili su već dovršene te s njima povezanih troškova moguće je pod uvjetom da se radi o prihvatljivim kategorijama aktivnosti te s njima povezanih troškova, a koji su ostvareni tijekom razdoblja provedbe projekta (najranije od 1. veljače 2020. godine). Predmetno odobrenje uvjetovano je i s poštivanjem (sukladnošću) sa svim ostalim relevantnim kriterijima prihvatljivosti navedenim u ovom Pozivu.* *Skreće se posebna pažnja na pravila koja proizlaze iz članka 6. Uredbe Komisije (EU)* *651/2014 o učinku poticaja prema kojem radovi koje se prijavljuju prema Programu dodjele državnih potpora ne smiju započeti prije prijave projektnog prijedloga na Poziv. Početak radova se u skladu s člankom 2. točkom 23. Uredba* *Komisije (EU)*  *651/2014 smatra početak građevinskih radova povezanih s ulaganjem ili prva zakonski obvezujuća obveza za naručivanje opreme ili bilo koja druga obveza koja ulaganje čini neopozivim, ovisno što nastupi prije. Kupnja zemljišta i pripremni radovi, primjerice ishođenje dozvola i izrada studija izvedivosti, ne smatraju se početkom radova. U slučaju preuzimanja „početak radova“ znači trenutak stjecanja imovine koja je izravno povezana s stečeno poslovnom jedinicom. Aktiviranje radova po građevinskoj dozvoli ne smatra se nužno početkom građevinskih radova povezanih s ulaganjem ukoliko se radi o manjim radovima koji nisu nužno povezani niti izravno uvjetuju početak radova povezanih s ulaganjem. U tom slučaju, oni se smatraju kao pripremi radovi a ne kao „početak radova“ pod uvjetom da je ispunjen uvjet nepostojanja obveze koja ulaganje čini neopozivim.*  |

Odredba o prihvatljivosti financiranja projektnih aktivnosti koje su započele ili su već dovršene odnosi se isključivo na troškove provedbe koji su plaćeni iz (vlastitih) sredstava Prijavitelja. Troškovi provedbe takvih aktivnosti plaćenih iz drugih izvora osim vlastitih sredstava Prijavitelja nisu prihvatljivi (npr. iz sredstava Fonda za zaštitu okoliša i energetsku učinkovitost). Prijavitelj mora biti spreman započeti s provedbom aktivnosti projekta, uključujući pokretanje postupaka nabave relevantnih za pravovremenu provedbu aktivnosti, u skladu s planom aktivnosti u Obrascu 1 Prijavnom obrascu i ostaloj projektnoj dokumentaciji.

## Nabava

Kod podnošenja projektnog prijedloga i tijekom provedbe projekta Prijavitelj/Korisnik se mora pridržavati postupaka nabave utvrđenih u dokumentaciji Poziva te Uvjetima Ugovora (Prilog 1 ovog Poziva).

Prijavitelji/Korisnici koji su obveznici Zakona o javnoj nabavi (NN 120/16; u daljnjem tekstu: ZJN), primjenjuju ZJN na postupke nabave u okviru projekta. Ako Prijavitelji/Korisnici nisu obveznici ZJN-a, za provođenje postupaka nabave u okviru projekta primjenjuje se Prilog 1.5 ovog Poziva, Postupci nabave za osobe koje nisu obveznici ZJN-a.

Troškovi koji uključuju nabavu bit će prihvatljivi samo pod uvjetom da je nabava provedena u skladu s ovim postupcima, odnosno njihovo nepridržavanje odrazit će se na prihvatljivost izdataka, a PT prilikom provjere ZNS-a koje tijekom provedbe projekta podnosi Korisnik, može proglasiti vezane troškove neprihvatljivima.

Kod podnošenja projektnog prijedloga i tijekom provedbe projekta prijavitelj/korisnik se mora pridržavati postupaka nabave utvrđenih u UzP-u.

Troškovi projekata koji uključuju nabavu mogu biti prihvatljivi samo pod uvjetom da je nabava provedena u skladu sa svim načelima i pravilima utvrđenima u UzP-u

Svi postupci nabave provedeni u okviru prijavljenog projekta, a prije datuma stupanja Ugovora o dodjeli bespovratnih sredstva na snagu, također moraju biti provedeni sukladno svim načelima i pravilima ZJN-a ili ako korisnici nisu obveznici ZJN, sukladno odredbama Pravila o provedbi postupaka nabava za neobveznike Zakona o javnoj nabavi i načelima i pravilima propisanim u UzP-u, kako bi se mogli smatrati prihvatljivim. FZOEU/PT će izvršiti ex-post kontrolu provedenog postupka javne nabave.

Nepridržavanje ovih postupaka odrazit će se na prihvatljivost izdataka, a PT prilikom provjere zahtjeva za nadoknadom sredstava koje tijekom provedbe projekta podnosi korisnik, može proglasiti vezane troškove neprihvatljivima.

*31Sukladno* [*Operativnom sporazumu*](https://planoporavka.gov.hr/UserDocsImages/dokumenti/Operativni%20sporazum_NPOO_Addendum.pdf?vel=3834474) *za NPOO, rok za postizanje pokazatelja br. 380 – Oprema za obradu biootpada je četvrto tromjesečje 2025.*

## Provjere upravljanja projektom

Nakon potpisivanja Ugovora o dodjeli bespovratnih sredstava, NT prati postiže li projekt utvrđene ciljeve i rezultate, dok je PT odgovoran provjeravati provodi li se projekt u skladu s Ugovorom.

Provjere upravljanja projektom uključuju:

* pregled plana nabave;
* provjere ispravnosti ZNS-ova (ispravnost iznosa i stope financiranja), uključujući:
	+ provjere prihvatljivosti troškova (usklađenost s nacionalnim pravilima prihvatljivosti i pravilima prihvatljivosti Unije);
	+ provjere da je trošak stvarno nastao kod Korisnika i da je plaćen (ako je primjenjivo) i ispravnosti ZNS-a;
	+ provjere usklađenosti postupaka nabave u okviru projekta s primjenjivim pravilima javne nabave ili nabave koju provode korisnici koji nisu obveznici Zakona o javnoj nabavi (NN 120/16, 114/22);
* provjere dokaza o izvršenim plaćanjima i odgovarajućeg revizijskog traga;
* provjere statusa provedbe projekta;
* provjere usklađenosti s pravilima o državnim potporama;
* provjere usklađenosti s pravilima o održivom razvoju, i zahtjevima koji se odnose na jednake mogućnosti i nediskriminaciju;
* provjere poštivanja pravila EK-a i nacionalnih pravila o informiranju i vidljivosti (promidžbi);
* provjere na licu mjesta;
* financijsko zaključenje projekta i
* provjere projekta nakon dovršetka njegove provedbe (provjere trajnosti projekta, neto prihoda i pokazatelja).

NT i PT mogu, u svrhu praćenja napretka provedbe projekata, od Korisnika zahtijevati dostavu redovnih ili *ad hoc* izvješća o provedbi projekata, ostvarivanju pokazatelja, primjeni horizontalnih načela ili drugim informacijama potrebnima za izvještavanje.

NT i PT, kao i bilo koji vanjski revizor ovlašten od strane navedenih tijela, kada ocijene potrebnim, mogu obaviti nenajavljenu provjeru na licu mjesta, neovisno jedan o drugom. O namjeri nisu dužni obavijestiti Korisnika.

U razdoblju od 5 godina nakon završnog plaćanja Korisniku po Ugovoru, PT ima pravo provjeravati trajnost operacija, postizanje učinka, pokazatelje rezultata, sprečavanje prekomjernog financiranja, korištenje imovine u skladu s Ugovorom, usklađenost operacije s horizontalnim politikama EU-a itd.

Prilikom provjere statusa provedbe projekta posebno će se provjeravati ostvarenje postignuća rezultata i pokazatelja projekta u skladu s ciljanim vrijednostima utvrđenima u Ugovoru. U slučaju da korisnik ne ostvari planiranu razinu pokazatelja, PT ima pravo od korisnika zatražiti izvršenje povrata sredstava sukladno pravilima o financijskim korekcijama.

***Napomena****: Provjera usklađenosti projekta s načelom „Ne nanosi bitnu štetu“ također će biti predmet provjere tijekom provedbe projekta, a ne samo kao dio provjere prihvatljivosti projektnog prijedloga.*

## Podnošenje zahtjeva za predujam/nadoknadom sredstava

Mogućnosti i uvjeti za podnošenje Zahtjeva za nadoknadom sredstava (ZNS) određeni su u Ugovoru o dodjeli bespovratnih sredstava (Prilog I ovog Poziva).

Isplata prihvatljivih izdataka iz bespovratnih sredstava Korisniku vršit će se metodom nadoknade. Metoda nadoknade, odnosno postupak potraživanja plaćenih troškova, podrazumijeva da Korisnik na temelju dokaza o izvršenoj uplati podnosi ZNS nastalih i u cijelosti plaćenih prihvatljivih troškova.

Korisnik podnosi ZNS, koji uključuje Izvješće o napretku provedbe projekta u roku od 15 (petnaest) dana od isteka svaka 3 (tri) mjeseca od sklapanja Ugovora o dodjeli bespovratnih sredstava. Korisnik ZNS može podnijeti i češće od navedenog ako se za tim ukaže potreba, ali ne češće od svakih 30 dana. Najniži iznos izdatka koji se može prikazati u ZNS-u iz članka 13. Općih uvjeta iznosi 5% ukupnih prihvatljivih izdataka po Ugovoru. Navedeno ograničenje se ne primjenjuje pri podnošenju Završnog ZNS-a.

Ako se sredstva potražuju retroaktivno (ograničeno za aktivnosti koje su započele prije stupanja na snagu Ugovora o dodjeli bespovratnih sredstava ako razdoblje provedbe i razdoblje prihvatljivosti počinje prije stupanja na snagu Ugovora o dodjeli bespovratnih sredstava), ona moraju biti uključena u prvi ZNS koji podnosi Korisnik. Korisnik može dostaviti prvi ZNS danom stupanja Ugovora na snagu, a najkasnije u roku od 15 (petnaest) dana od isteka prva tri mjeseca od datuma potpisivanja Ugovora o dodjeli bespovratnih sredstava.

Korisnik podnosi Završni ZNS FZOEU/PT-u u roku od 30 (trideset) dana od isteka razdoblja provedbe projekta.

Rok za izvršenje plaćanja Korisniku je 30 (trideset) dana od dana isteka roka za pregled predmeta obveze (zahtjeva za nadoknadu sredstava/završnog ZNS-a).

Detaljnije odredbe koje se odnose na mogućnosti i uvjete za podnošenje ZNS-a određeni su u Ugovoru o dodjeli bespovratnih sredstava (Prilog 1 ovog Poziva).

## Povrat sredstava

Ako postoji opravdana sumnja ili je utvrđeno da je ugroženo izvršavanje Ugovora o dodjeli bespovratnih sredstava (Ugovor) značajnim nepravilnostima, NT može obustaviti plaćanja, odnosno ako je navedeno utvrđeno, obustaviti plaćanja i/ili zahtijevati povrat plaćenih iznosa razmjerno težini utvrđenih nepravilnosti. Razlozi i osnova za pokretanja postupka obustavljanja plaćanja i povrata sredstava su definirani Ugovorom.

Svaki projekt podliježe postupku povrata sredstava u slučaju nepoštivanja zahtjeva koji se odnose na sposobnost Korisnika, učinkovito korištenje sredstava i trajnost projekta (točka 2.5. UzP-a).

Osnove za pokretanje postupka povrata mogu biti:

* Odluka o otkrivenoj nepravilnosti vezanoj uz dodijeljena bespovratna sredstva
* Odluka o povratu nenamjenski korištenog predujma plaćenog Korisniku za provedbu projekata
* Odluka o povratu predujma kojeg je Korisnik zahtijevao u prvom tromjesečju provedbe projekta u slučaju kada Korisnik ne započne s provedbom projekta i u roku od 90 (devedeset) dana od dana primitka predujma ne nastanu nikakvi troškovi
* Odluka o raskidu Ugovora
* Naknadno utvrđenje da je Korisniku isplaćen iznos bespovratnih sredstava koji mu ne pripada
* Odluka o povratu potpore koja je utvrđena nezakonitom i nespojivom s unutarnjim tržištem.

## Informiranje i vidljivost

Korisnik i Partner je dužan uvažavati podrijetlo i osigurati vidljivost sredstava Unije u okviru NPOO-a.

Potrebno je osigurati mjere vidljivosti kako bi se osiguralo pružanje koherentnih, djelotvornih i razmjernih ciljanih informacija različitoj publici, među ostalima medijima i javnosti. Pri tome je Korisnik i Partner dužan, gdje je to primjenjivo, ispravno i vidljivo, prikazati u svim komunikacijskim aktivnostima amblem EU-a s odgovarajućom izjavom o financiranju *(koja glasi: „Financira Europska unija – NextGenerationEU”),* uzimajući u obzir i:

* Kada se prikazuje zajedno s drugim logotipom, amblem Europske unije mora biti prikazan barem jednako istaknuto i vidljivo kao i drugi logotipi. Amblem mora ostati zaseban i odvojen i ne može se mijenjati dodavanjem drugih vizualnih oznaka, brendova ili teksta. Osim ovog amblema, nikakav drugi vizualni identitet ni logotip ne smiju se koristiti za isticanje potpore EU.
* Kada je to primjenjivo, država članica dužna je navesti sljedeće odricanje od odgovornosti: „*Financira Europska unija – NextGenerationEU. Izneseni stavovi i mišljenja samo su autorova i ne odražavaju nužno službena stajališta Europske unije ili Europske komisije. Ni Europska unija ni Europska komisija ne mogu se smatrati odgovornima za njih*.”

Osim mjera informiranja i vidljivosti koje Korisnik samostalno poduzima u okviru projekta, Korisnik i Partner je obavezan odazvati se na pozive PT-a i NT-a za sudjelovanje na organiziranim događanjima informiranja i vidljivosti.

Amblemi i izjava dostupni su na linku: <https://ec.europa.eu/regional_policy/en/information/logos_downloadcenter/>

Generator uzoraka: <https://ec.europa.eu/regional_policy/policy/communication/online-generator_en>

## Zaštita osobnih podataka

Zaštita osobnih podataka temelji se na Uredbi (EU) 2016/679 Europskog parlamenta i Vijeća od 27. travnja 2016. o zaštiti pojedinaca u vezi s obradom osobnih podataka i o slobodnom kretanju takvih podataka te o stavljanju izvan snage Direktive 95/46/EZ (Opća uredba o zaštiti podataka), te odredbama Zakona o provedbi Opće uredbe o zaštiti podataka (NN 42/18).

Osobni podaci koji se prikupljaju u okviru projektnog prijedloga su podaci prijavitelja, odnosno osobe ovlaštene za zastupanje prijavitelja (opći podaci - ime, prezime, OIB, e-mail adresa, broj telefona. U postupku dodjele primjenjuje se načelo zaštite osobnih podataka u vidu nedostupnosti podataka, kao javnih podataka, koji se odnose na imena osoba koje su uključene u provedbu postupka dodjele kao i imena vanjskih ocjenjivača. U provedbi Ugovora o dodjeli bespovratnih sredstava prikupljaju se i podaci dionika u provedbi navedenog ugovora (ime, prezime, OIB, plaća te ostali podaci koji se dostavljaju u sklopu provedbe projekta u obliku priloženih dokumenata u izvještajima, ukoliko se povezani troškovi nadoknađuju kroz predmetni ugovor). Navedeni osobni podaci obrađuju se u svrhu izrade i podnošenja projektnog prijedloga, provedbe postupka dodjele bespovratnih sredstava, sklapanja i izvršavanja ugovora o dodjeli bespovratnih sredstava, provedbe revizije projekta.

Navedeni se osobni podaci mogu razmjenjivati:

* + - između tijela sustava za provedbu i praćenje NPOO-a
		- između tijela sustava za provedbu i praćenje NPOO-a i tijela koja su ovlaštena provoditi reviziju, u skladu s pravnim i institucionalnim okvirom za NPOO (Neovisno revizorsko tijelo, EK, Europski revizorski sud, OLAF, EPPO i drugi revizor kojeg su ta tijela za navedeno ovlastila).
		- između tijela sustava za provedbu i praćenje NPOO-a te osoba koje su ta tijela angažirala/ovlastila za izvršenje usluga vezano uz potrebu ili obvezu obavljanja aktivnosti u okviru njihovih funkcija.

Pristup osobnim podacima je ograničen samo na osobe koje obavljaju poslove za koje je pristup osobnim podacima nužan.

Prijavitelji odnosno korisnici imaju sljedeća prava u zaštiti osobnih podataka:

* + - pravo na pristup svojim osobnim podacima, tj. pravo zahtijevati potvrdu obrađuju li se osobni podatci te ako se takvi podatci obrađuju, pravo zahtijevati pristup i informacije o obradi i kopiju osobnih podataka koji se obrađuju
		- pravo na ispravak netočnih i nadopunu nepotpunih podataka
		- pravo na brisanje osobnih podataka, ako takvi podaci više nisu nužni u odnosu na svrhe za koje su prikupljeni, ako su nezakonito obrađeni, ili nakon isteka roka čuvanja podataka
		- pravo na ograničavanje obrade osobnih podataka
		- pravo uložiti prigovor na obradu osobnih podataka
		- pravo podnijeti pritužbu Agenciji za zaštitu osobnih podataka.

Osobni podaci čuvaju se dok za navedeno postoji svrha, a najdulje tijekom razdoblja od 10 godina od zatvaranja NPOO-a.

Pravna osnova za obradu osobnih podataka prikupljenih u svrhu provedbe postupka dodjele bespovratnih sredstava je sklapanje i izvršavanje ugovora o dodjeli bespovratnih sredstava u skladu s točkom b) stavka 1. članka 6. Opće uredbe o zaštiti osobnih podataka. Također, obrada osobnih podataka iz svih utvrđenih svrha nužna je radi poštivanja pravnih obveza voditelja obrade u skladu s točkom c) stavka 1. članka 6. Opće uredbe o zaštiti osobnih podataka te radi izvršavanja zadaće od javnog interesa i pri izvršavanju službene ovlasti voditelja obrade u skladu s točkom e) stavka 1. članka 6. Opće uredbe o zaštiti osobnih podataka.

Dodatne napomene:

Identitet i kontaktni podaci voditelja obrade: Ministarstvo zaštite okoliša i zelene tranzicije, Radnička cesta 80, 10 000 Zagreb (OIB: 59951999361).

Kontakt podaci službenika za zaštitu podataka: <https://mzozt.gov.hr/etika-i-posebna-imenovanja/2175>

Uvažavajući prethodno istaknuto Prijavitelj postupajući na opisani način razumije i prihvaća da se podatci prikupljaju u svrhu učinkovite provedbe postupka dodjele bespovratnih sredstava u odnosu na njihov projektni prijedlog, kao i činjenicu da se s uspješnim Prijaviteljem sklapa ugovor o dodjeli bespovratnih sredstava te da se prikupljanje i obrada podataka temelji na nužnosti za izvršavanje ugovora, odnosno poduzimanju radnji na zahtjev ispitanika prije sklapanja ugovora, u smislu članka 6. stavka 1. točke (b) Opće uredbe o zaštiti podataka.

U odnosu na točku 2., a vezano uz vrednovanja koja nisu obvezna u skladu s odredbama Uredbe (EU) br. 1303/2013, pravo je Prijavitelja od voditelja obrade zatražiti pristup osobnim podacima i ispravak ili ograničavanje obrade koji se odnose na ispitanika ili prava na ulaganje prigovora na obradu takvih te prava na prenosivost podataka. Prijavitelj ima pravo u bilo kojem trenutku povući privolu, pri čemu to ne utječe na zakonitost obrade koja se temeljila na informiranoj privoli prije nego što je ona povučena.

Zahtjev za utvrđenje povrede prava se podnosi nadzornom tijelu (Agencija za zaštitu osobnih podataka).

# OBRASCI I PRILOZI

Obrasci koji su sastavni dio ovog Poziva:

Obrazac 1. Prijavni obrazac – *elektronička verzija dostupna u sustavu eNPOO*

Obrazac 2. Izjava prijavitelja

Obrazac 3. Izjava o korištenim potporama

Obrazac 4. Skupna izjava prijavitelja

Obrazac 5. Izjava prijavitelja o osiguranju vlastitog udjela sufinanciranja

Obrazac 6. Obrazac usklađenosti s načelom „Ne nanosi bitnu štetu“

Prilozi koji su sastavni dio ovog Poziva:

Prilog 1 – Ugovor o dodjeli bespovratnih sredstava za projekte koji se financiraju iz Mehanizma za oporavak i otpornost

1.1 Opći uvjeti koji se primjenjuju na projekte financirane iz Mehanizma za oporavak i otpornost

1.2 Izvješće nakon provedbe Projekta

1.3 Pravila o financijskim korekcijama

1.4 Korisničke upute za korištenje sustava NPOO – prijavitelji

1.5 Pravila o provedbi postupaka nabava za neobveznike Zakona o javnoj nabavi

Prilog 2 – Kriteriji i obrasci postupka dodjele bespovratnih sredstava

2.1 Obrazac administrativne provjere

2.2 Kontrolna lista za provjeru prihvatljivosti prijavitelja

2.3 Kontrolna lista za provjeru prihvatljivosti projekta i aktivnosti

2.4 Obrazac za ocjenjivanje kvalitete

2.5 Kontrolna lista za provjeru prihvatljivosti izdataka

2.6. Kontrolna lista za provjeru dvostrukog financiranja

Prilog 3 – Minimalni sadržaj garancije za predujam

Prilog 4 – Program dodjele državnih potpora

# POPIS KRATICA

EK Europska komisija

EU Europska unija

FZOEU Fond za zaštitu okoliša i energetsku učinkovitost

KT Tijelo nadležno za koordinaciju praćenja provedbe NPOO-a (MFIN)

MFIN Ministarstvo financija

MZOZT Ministarstvo zaštite okoliša i zelene tranzicije

NN Narodne novine

NPOO Nacionalni plan oporavka i otpornosti 2021.-2026.

NT Tijelo nadležno za provedbu komponente/podkomponente

NUTS engl. *Nomenclature of Territorial Units for Statistics*

PDV Porez na dodanu vrijednost

PGO RH Plan gospodarenja otpadom RH za razdoblje 2023.-2028.

PT Provedbeno tijelo

RH Republika Hrvatska

SL Službeni list (Europska unija)

ZGO Zakon o gospodarenju otpadom

ZNS Zahtjev za nadoknadom sredstava